Pedagogiako dk. Prom. 10. Soziologia eta Politika Zientzietako lizentziatua. Prom. 01\nBenetan prestatzen bazara, talde ona baduzu inguruan eta zure ibilbidea bide onetik doala ikusten baduzu, seguru asko profesionalizatzen joango zara pixkanaka-pixkanaka, eta baliteke egunen batean zure zaletasuna lehenengo lanbide bihurtzea.\nDeustuko Unibertsitatean Soziologia eta Politika Zientzietako lizentziatura amaitu ondoren, Pedagogiako doktoretza egin zuen erakunde berean, unibertsitateko ikasleen enplegagarritasuna gaitasunetan oinarritutako ikaskuntzako orientazioaren bidez aztertuz. Doktoregoko tesia defendatu baino urte batzuk lehenagotik, ikasketak, irakaskuntza eta ikerketa jorratzen zituen arte eszenikoetan, duela hamabi urtetik hona zuzentzen duen konpainian, Let’s dance izenekoan.\nZazpi urterekin hasi zenuen prestakuntza artistikoa: solfeoa eta pianoa ikasi zenituen lehenengo. Noiz konturatu zinen bide horri ekin behar zeniola eta horri eskaini bizitza?\nEgia esan, oso era naturalean sortu zen dena. Ez zegoen pentsatuta, ezta hausnartuta ere. Unibertsitateko ikasketei hasiera eman nienean, pentsatzen nuen horri bakarrik eskaini behar niola denbora, besterik egin gabe, benetan ondo lan egiteko. Baina nire adiskideek konbentzitu ninduten dantza modernoko klaseetara joateko Bilbon, dantzan ona nintzela esaten zuten eta. Laster onartu nuen proposamena eta benetan asmatu nuen: sei hilabeteren buruan, irakasle titulua atera nahi nuen! Karkarkar… Benetan dantzari “estekatuta” nengoen. Kanpora irten behar izan nuen benetan ondo prestatzeko, asteburuetan, astean zehar Unibertsitatean Soziologia ikasten bainuen eta ezin bainuen hutsik egin. Bartzelona, Madril eta Valentzia izan ziren nire eskolak, besteak beste.\nDantza modernoko diziplinetan urteetan prestatu ondoren, nire betiko talde artistikoak ekitaldiak hemen egiten lagundu zidan. Hor etorri ziren dantza modernoko konbentzioak, nazioarteko lehiaketak eta masterclass-ak hainbat diziplinatan, ia beti dantza modernoarekin lotuta, nahiz eta gero eta gehiagotan sartzen genituen beste diziplina batzuk (antzerkia edo kantua, besteak beste).\nHarrezkero, etengabea izan da Musika, Piano, Dantza Moderno eta Antzerki Musikaleko prestakuntza eta espezializazioa, ospe handiko estatu eta nazioarte mailako zentro espezializatuetan (Juan de Antxieta, Escuela María Beltrán, Urban Factory, FEDA, etab.). Eta horren guztiaren ondoan, unibertsitateko prestakuntza arrakastatsua. Zelan bateratu ahal izan dituzu denbora, ahalegina eta dedikazio handia eskatzen dituzten bi bizimodu horiek?\nUste dut berezkoa dela, ezin dut zerbait egin gabe egon, batez ere, sortu gabe. Aisiako ohiturak aldatu, besterik ez nuen egin. Asteburuetan ia beti nengoen kanpoan, estilo urbanoetan prestatzen, nagusiki konbentzio espezializatuetan, musikal pila batera joaten, ikuskizunetako zuzendariekin harremanetan; gauza batek beste batera eramaten ninduen eta gauzak gora eta gora zihoazen, ez handiusteagatik, ilusioz beterik baino.\nOndo antolatzen bazara eta antzerako gustuak dituztenekin elkartzen bazara, sinestezina da zenbat proiektu lortzeko modua duzun eta zelako lagunartekotasuna sortzen den.\nAurtengo martxoan Arte Eszenikoen Akademiako kide izendatu zaituzte. Zorionak! Beti ez da garaiz bokaziotzat hartzen denari eskainitako bizitza osoko aitormena lortzen. Zelan bizi izan duzu izendapen hori eta zer dakarkizu zuri eta konpainiari izendapen horrek?\nBat batean izan zen, sinestu ezazue, ez nekien Arte Eszenikoen Akademiarik zegoenik ere! Baina gertatu zen aste berean Max sarietara aurkeztu ginela 4 musikalekin; horrez gain, azken produkzioarekin (Oliver Twist-ekin) promozioko biran genbiltzan. Hedabideetan zabalkunde lana egiten nenbilen. Gauza bategatik eta besteagatik, nire berri izan zuten eta nik haien berri. Nire profila aztertu eta erakundera biltzeko gonbidapena jaso nuen, nire arte munduko ibilbidea kontuan hartuta. Sinestezina izan zen, ohorea. Batez ere, zein akademiko zen bertako kide irakurritakoan. Proposatze hutsa laudorioa izan zen niretzat.\nMunduko ilusiorik handienaz bizi izan dugu. Batez ere, ikaragarri gogorra delako proiektuak ateratzea. Ibilbidea berez oso neketsua da; inbertsioak, oso dedikazio pertsonal gogorrek ematen dizkizute halako aitorpenak. Akuilagarria izan zen bide horretan jarraitzeko.\nZure baimenarekin, aurreratuko diguzu zein den (edo diren) jorratuko dituzuen hurrengo proiektua(k) eta noiz ikusi ahal izango ditugun?\nBai, jakina. Maiatzaren 1ean, berriro antzeztuko dugu “Oliver Twist”, Bilboko Campos Elíseos antzokiko areto nagusian. Ekainaren 29an, 5 urte eta pikuren ondoren, “Aladin eta kriseilu miragarria” taularatuko dugu, musikal zoragarria, benetan, oso berezia.\nEta berrikuntzak Gabonetarako prestatzen ditugu. “Sherlock” musikala ekarriko dugu, adieraziko dugu non izango den, oraindik lanean baikabiltza horretan eta; eta “Sekula Betiko Lurraldeko ipuinak” errepikatuko ditugu txikienentzat Campos Elíseoseko Kupulan. Iaz goraino bete genuen aretoa eta errepikatu egin behar dugu.\nZure lanbideko ibilbide harrigarria ikusita, zer aholkatuko zenieke Deustuko Unibertsitateko Alumniei, bokazioz zurearen antzerako ibilbidea jarraitu dutenei, artea eta unibertsitatea uztartuz, eta benetan beren gogoko denari denbora gehiago eskaintzeko jauzia ematera ausartzen ez direnei?\nLotura eta atxikimendu handia diot Deustuko Unibertsitateko Alumni arloari, ondo diozunez, nire tesia inguru horretako gai bati buruzkoa izan baitzen. Egia esango dizut? Dena egin daiteke. Nik bidaiatu dut eta nahi adina eta gehiago irten naiz, baina karrera egin dut, nire kualifikazioak alde batera utzi gabe. Azken batean, sakon-sakonean, beti egonkor eduki nahi nuen zerbait zen. Eta hortik gora nahi duzuna sortu dezakezu. Benetan prestatzen bazara, talde ona baduzu inguruan eta zure ibilbidea bide onetik doala ikusten baduzu, seguru asko profesionalizatzen joango zara pixkanaka-pixkanaka, eta baliteke egunen batean zure zaletasuna lehenengo lanbide bihurtzea.\nAle honetan parte hartzeagatik eskerrak emateaz gain, azken galdera bat egin nahi nizuke: zer oroitzapen gordetzen dituzu Deustuko Unibertsitatean ikasle emandako urteez?\nAsko zor diot Deustuko Unibertsitateari. Eta ondo ezagutzen dut. Ahizpa guztiok ikasi dugu hemen eta, egia esan, oso pozik. Soziologia karrera zoragarria izan zen; oraindik ere koadrilako kide ditudan asko ezagutu nituen bertan. Oso ikasketa betea zen, diziplina artekoa, orduan esaten zen bezala. Batez ere gizarte arlokoa zenez, giza gaiak jorratzen zenituen eta gaur egun puri-purian dauden errealitate ugari.\nIbilbide artistikoan gertatu zitzaidan bezala, sekula ez nuen pentsatuko Unibertsitatean lan egingo nuenik. Giza Baliabideetan espezializatu nintzen, enpresa batean lan egiteko; baina proiektu lehiakor bat aurkeztu nuen ikasi nuen Fakultaterako eta halaxe hasi nintzen. Batzuetan bizitzak ez dizu bide argia erakusten, entzuten jakin behar duzu.\nEva Ausín Andrés, Pedagogiako dk. da, (10eko promoziokoa); eta Deustuko Unibertsitateko Soziologia eta Politika Zientzietako (01eko promozioko) lizentziatua. 2007tik, kantu, dantza eta antzerki musikalarekin bereziki lotutako ekitaldi artistikoak zuzendu eta produzitzen dituen Let’s Dancekonpainiako produktorea eta zuzendaria da. 2019ko martxoan Arte Eszenikoen Akademiako kide izendatu dute.


Irrisarri Land “Resort Rural & Adventure Park” enpresara bisita - Ekonomia eta Enpresa Fakultatea (Gipuzkoako atala) - Ekonomia eta Enpresa Fakultatea (Donostiako atala) - UPV/EHU\nInprimatu Irrisarri Land “Resort Rural & Adventure Park” enpresara bisita\nLehenengo argitaratze data: 2019/04/16\nApirilaren 12an “Merkataritza zuzendaritza: politikak” irakasgaiko hogeita hamar bat ikasle Irrisarri Land “Resort Rural & Adventure Park” bisitatzen izan ziren. EAZLko bigarren mailako ikasle hauek Jose Juan Beristain eta Lucía Mediano irakasleekin batera egin zuten bisita Igantzin (Nafarroa) dagoen enpresara.\nEnpresa gazte eta berritzaile honek aisialdi-zerbitzu eta esperientzia aukera zabala eskaintzen du (tirolinak, arborismoa, bike park, zaldi-ibilaldiak, etab.). Gainera, ezkontzak antolatzeko zerbitzuak eta enpresei zuzendutako zerbitzuak ere baditu; azken hauek, besteak beste, kongresuen, jardunaldien edota motibazio-saioen antolaketari lotuta. Halaber, ostatu aukera desberdinak ere eskaintzen ditu Yrisarri hotelean, luxuzko hamabi bordatan eta aterpetxe batean. Hau guztia edertasun handiko 75 hektareako eremu zabal batean.\nBisita enpresaren gerente den Joxe Elgorriagaren gidaritzapean egin zen. Irrisarri Landen buruak marketinaren hainbat alorretan enpresak erabiltzen dituen estrategiak azaldu zituen ibilbidean zehar: hala nola, merkataritza ikerkuntza, branding-a, zerbitzuen kudeaketa, prezioen zehazpena eta komunikazioa.\nJaitsi fitxategia(jpg, 116.45Kb)\nJaitsi fitxategia(jpg, 129.72Kb)\nVII. promozioaren graduazio ekitaldia\nHitzaldia: Mujer, valores y emprendimiento. Proyecto compartido\nBig data eta analitika aurreratuak duten garrantzia erabakiak hartzeko prozesuetan\nOrrialdea 1 / 40\n1 - 5 erakusten 198 emaitzetatik.


Merco Talentoren sailkapena: Mercadona - Mercadona\nMercadona, banaketa-sektoreko lehen enpresa talentua erakartzen\nMercadona da orotariko banaketaren sektoreko Espainiako lehen enpresa talentua erakartzen eta hari eusten, eta seigarrena sektore guztiak kontuan hartuta, Monitor Español de Reputación Corporativak (Merco) inkestatutako 34.000 lagun baino gehiagoren arabera.\nMercadonako lan-baldintzen ezaugarri nagusia: enplegu egonkorra eta kalitatekoa.\nMercadona da, beste behin ere, orotariko banaketaren sektoreko Espainiako lehen enpresa talentua erakartzen eta hari eusten, eta seigarrena sektore guztiak kontuan hartuta, Monitor Español de Reputación Corporativa (Merco) sailkapenaren arabera. Gainera, 2017ko sailkapenarekin alderatuta, bi posizioei eusten die gure konpainiak. Nabarmena da, beraz, oso enpresa erakargarria dela lan bila dabiltzanentzat.\nEspainiako eta Latinoamerikako ospe korporatiboaren monitore nagusietako bat da Merco monitorea. 2006az geroztik, Merco Talento ere sartzen da sailkapenean, eta lan bila dabiltzanentzat Espainiako 100 enpresa erakargarrienen sailkapena egiten du, pertsonen kudeaketa aztertuz eta talentuarekin eta enpresaren ospearekin lotura duten zenbait alderdi aztertuz, betiere kontuan harturik talde guztien iritzia talentua berenganatzeko eta hari eusteko enpresek duten gaitasunaz.\nAurten, 18.415 langileren, 8.091 herritarren, azken urteko 6.199 unibertsitate-ikasleren, negozio-eskoletako 1.206 ikasleren eta giza baliabideen zenbait alorretako 160 arduradun eta adituren iritziak jaso ditu Merco Talentok; alegia, guztira 34.141 ebaluazio jaso ditu. Publiko horiek gako diren hiru balioren arabera ebaluatzen dituzte enpresak. Balio horiek zuzen-zuzenean eragiten dute enpresa horiek langileentzat duten erakarmenean: lan-kalitatea; enplegu-emailearen marka eta barne ospea.\nMerco Talentoren metodologia eta emaitzak prozesu independente baten bidez berrikusten ditu KPMGk, ISAE 3000 araua kontuan hartuta.\nMercadonako langileak funtsezkoak dira konpainiarentzat; horregatik, hau guztia eskaintzen du haren giza baliabideen ereduak: lan egonkorra eta kalitatekoa, sektoreko batez bestekoak baino soldata hobeak, trebakuntza eta lan-kategoriaz igotzeko aukera.\nEstefaníak, Mercadonako Informatika saileko langile batek, bere istorioa kontatu digu\nHona hemen Mercadonako "goialdeetan" aritzen den langile baten istorioa, Diegorena


Altsasuko gazteei Espainiako Auzitegi Gorenak jarritako espetxe zigorrak salatzeko gaur Usurbilen mobilizatzeko deia – Usurbil Eginez\nAltsasuko gazteei Espainiako Auzitegi Gorenak jarritako espetxe zigorrak salatzeko gaur Usurbilen mobilizatzeko deia\nAtzo jakin zen Altsasuko zortzi gazteei Espainiako Auzitegi Gorenak jarritako espetxe zigorren azken epaia. Zigorrak jaitsi diren arren, 79 urtetik 51 urtera neurri gabeko epaia izaten jarraitzen du. Auzitegi Nazionalaren aurreko bi epaietan diskriminazio gisa ezarritako larrigarria kendu egin du Espainiako Auzitegi Gorenak, eta, ondorioz, Aratz Urrizolari eta Iñaki Abadi kendu egin die lesio delitua. Horregatik, 79 urtetik 51 urtera murriztu du espetxe zigorra, eta egun espetxean diren zazpi gazteei hiru urte eta bi hilabete, eta bederatzi urte eta sei hilabete arteko zigorrak ezarri dizkie.\nOhian Arranz: 13 urteko eskaera, 9 urte eta erdiko zigorra.\nJokin Unamuno eta Adur Ramírez de Alda: 12 urteko eskaera, 8 urte eta erdiko zigorra.\nJon Ander Cob eta Julen Goikoetxea: 9 urteko eskaera, 7 urte eta erdiko zigorra.\nAratz Urrizola: 9 urteko eskaera, 4 urte eta bi hilabeteko zigorra.\nIñaki Abad Olea: 6 urteko eskaera, 3 urte eta erdiko zigorra.\nAinara Urkijo: 2 urteko eskaera, urte eta erdiko zigorra.\nAmai Izko, defentsako abokatua\n“Pozten gara zigor horiek jaitsi direlako, batez ere Iñaki Abaden eta Aratz Urrizolaren kasuan, baina ez du inondik ere egoera zuzentzen. Gorenera jo genuenean, justizia eta proportzionaltasuna bila jo genuen. Epaia erabat neurrigabekoa da, eta, horregatik, negatibotzat hartzen dugu. Gorenaren ebazpenaren ondoren, epaia irmoa da. Orain ikusi beharko da espetxeko onurak eskuratzeko zein aukera dituzten, baina berez zigorra betetzen hasi beharra dute. Dena den aurrera jotzeko asmoa dugu. Pentsatzen dugu Auzitegi Konstituzionalera eta Estrasburgora jo beharko genukeela. Ez zaizkigu errespetatu bidezko prozesu bat izateko eskubidea eta bermea. Dena den, helegite horietan oso tarte estua dago zenbait eztabaida juridiko planteatzeko: Oinarrizko eskubideak soilik planteatu daitezke. Gainerako guztia irmoa da. Horregatik diogu gazte hauei egindakoa ezin dela erreparatu”.\nEspainiako Auzitegi Gorenak jarritako espetxe zigorrak murriztu arren, herritarrak mobilizatzera deituak izan dira Euskal Herri osoan. Usurbilen, gaurko (urriak 10) kalera ateratzeko deia egin da “Gazteok Altsasurekin” lemapean. Hitzordua Mikel Laboa plazan jarri da, 20:00etan: “Auzitegi Gorenak gazte altsasuarren aurkako kondena murriztu duen arren, zirkuak bere horretan darrai. Muntaia mediatiko, politiko, judizial eta polizialaren aurreran, usurbildarrok kalera! Ez dugu onartzen absolizioa ez den beste epairik. Altsasukoak aske!”.\n2016ko urriaren 15eko goizaldean…\nAltsasuko gertaera 2016ko urriaren 15eko goizaldean izan zen, Altsasuko Koxka tabernan eta inguruetan. Handik egun batzuetara Covite biktimen elkarteak salaketa jarri zuen. Atzean terrorismo delituaren zantzuak zeudela argudiatuta, Auzitegi Nazionaleko Carmen Lamela epaileak hartu zuen instrukzioa bere gain, ardura hori Nafarroako epaitegiari kenduz. Zortzi gazte auzipetu zituen, eta guztira 375 urte eskatu zituen. Urte eta erdi geroago, 2018ko apirilean, epaiketa egin ostean, Auzitegi Nazionaleko zigor aretoak ebatzi zuen ez zela terrorismoa izan, baina bederatzi eta hamahiru urte arteko zigorrak ezarri zizkien zazpi auzipeturi (Ainara Urkijori bi urtekoa). Aurten, Auzitegi Nazionaleko apelazio aretoak berretsi egin zuen epai hura.\n449 orrialdeko epaia\nAtzo kaleratutako 449 orrialdeko epaian, Gorenak apelazio auzitegiaren epaia eta defentsak aurkeztutako kasazio helegiteak aztertu ditu, eta aurreko epaietan ezarritako larrigarriak kendu. Epaiak ondorioztatu du auzipetuek bazekitela guardia zibilak zirela, eta horregatik egin zietela eraso: “Ez litzateke larritasun honetako gertaerarik izango baldin eta erasoa jasandakoak ez balira guardia zibilak”. Aurreko epaietan, guardia zibil izaera baliatu zuen Auzitegi Nazionalak, eta gutxiengoak babesteko Zigor Kodeko larrigarria aplikatu zuen.\nmanifestazio jendetsua Altsasun\nGorenaren epaia ezagututa, manifestazio jendetsua egin zuten atzo iluntzean Altsasun gazteei elkartasuna adierazteko, Altsasukoak aske lelopean. Bel Pozueta, Adur Ramirez de Alda gaztearen ama da eta bere semeak, zortzi urte eta erdiz egon beharko du espetxean. Espainiako Auzitegi Nazionalak jarritako zigorrak murriztu arren, kartzelan jarraitu beharko dute, eta isun ekonomikoei eta inhabilitazioei ere aurre egin beharko diete. Berriz ere kalera atera beharko dutela azpimarratu du Pozuetak. Eta horretarako aukera ugari egongo direla: “Egin dugun balorazioa da sententzia honekin injustizia mantendu egiten dela, injustizia latza eta erraldoia. Ez dakigu zein hitz aukeratu ere gertatzen ari dena deskribatzeko. Atera den epaiarekin minduta eta oso haserre gaude. Oso injustua da gertatzen ari den guztia. Aldi berean, saiatu dira makillaje ariketa bat egiten, aurretik ere gauza bera egindakoak baitira. Ezin dugu ahaztu, hasieran, 62 urteko kartzela zigor eskaera zegoela, eta pixkanaka murrizten joan direla. Astakeria galanta izan zen, eta gero, jaitsi zutenean, bazirudien gizarteari esan nahi ziotela epaiketaren ondoren gauzak bere neurrian jarri zirela. Orain egin dutena gauza bera izan da. Hasieran emandako zigorrak pixka bat jaitsi dituzte, larrigarriak kendu dituztelako, baina oraindik ere izugarriak dira, eta erabat injustuak”.\nPosted on 2019/10/10 by usurbileginezPosted in Orokorra\nAurrekoa Aurreko sarrera: Udalak Aginagako Arrate jubilatuen elkarteko taberna kudeatzeko esleipena martxan jarri du\nHurrengoa Hurrengo sarrera: Igandean Zubietako errebote plazan Endika Abril Errebote Txapelketako finalerdiak jokatuko dira


Afganistango errefuxiatuak Virginiako aireportura iritsitakoan (AEB). Argazkia: EFE\nHerrialde gehienek amaitutzat eman dituzte ebakuazioak\nAmeriketako Estatu Batuek eta bere aliatuek ahalik eta pertsona gehien ebakuatu nahi dituzte Afganistandik, abuztuaren 31 baino lehen, talibanek duela urtebete AEBekin sinatutako akordioan ezarritako epearen aurretik, alegia.\nAste honetan Kabulgo aireportuan izandako atentatuaren ondorioz, baina, guztia azkartu egin da eta hainbat herrialdek amaitutzat eman dituzte ebakuazioak ostiral eta larunbat artean: Espainiak, Frantziak, Alemaniak, Italiak eta Suediak, besteak beste.\nEtxe Zuriak ostegunean jakitera eman zuenez, abuztuaren 14tik 117.000 pertsona ebakuatu ahal izan dituzte aire bidez, baina milaka lagun ateratzeko zain daude oraindik. Nazio Batuen Erakundearen arabera, beste 500.000 pertsona aterako dira lurreko mugak ireki bezain laster.\nHauxe da ebakuazioen zerrenda, herrialdez herrialde, Reuters albiste-agentziak gaur zabaldu duenez:\nAEB: 6.800 pertsona ebakuatu dituzte azken 24 orduetan. Guztira, 117.000 lagunen ebakuazioa koordinatu dute.\nKANADA: Ebakuazioa amaituta, 3.700 pertsona aterata.\nERRESUMA BATUA: Ebakuazioa amaituta, 13.700 pertsona aterata.\nALEMANIA: Ebakuazioa amaituta, 5.347 pertsona aterata (hasiera batean, ebakuatu beharreko 10.000 pertsona inguru identifikatu zituzten).\nFRANTZIA: Ebakuazioa amaituta, 2.600 pertsona aterata.\nITALIA: Ebakuazioa amaituta, ia 5.000 pertsona aterata.\nSUEDIA: Ebakuazioa amaituta, 1.100 pertsona aterata.\nBELGIKA: Ebakuazioa amaituta, 1.400 pertsona aterata.\nIRLANDA: 36 herritar ebakuatu dituzte eta 75 ebakuatu zain dira.\nPOLONIA: 900 pertsona ebakuatu dituzte.\nHUNGARIA: 540 pertsona ebakuatu dituzte.\nDANIMARKA: Ebakuazioa amaituta, 1.000 pertsona aterata.\nAUSTRIA: Alemaniari eta beste herrialde batzuei esker 89 pertsona ebakuatu ditu, beste 36 pertsona ebakuazioaren zain daude.\nSUITZA: Ebakuazioa amaituta, 292 pertsona aterata.\nHERBEHEREAK: Ebakuazioa amaituta, 2.500 pertsona aterata.\nESPAINIA: Ebakuazioa amaituta, 2.206 pertsona aterata.\nTURKIA: Ebakuazioa amaituta, 1.400 pertsona aterata.\nQATAR: 40.000 pertsona baino gehiago ebakuatu dituzte. Operazioak zabalik jarraitzen du.\nARABIAR EMIRERRI BATUAK: 36.500 pertsona baino gehiago ebakuatu dituzte.\nINDIA: 565 pertsona ebakuatu dituzte.\nAUSTRALIA: 4.100 pertsona ebakuatu dituzte. Gobernuak gutxienez beste 3.000 pertsona atera nahi ditu programa humanitario baten barruan.\nZEELANDA BERRIA: Ebakuazioa amaituta, 276 pertsona aterata.


Aurreko Edizioak - Growingyoung\nHasiera Aurreko Edizioak\nGROWING YOUNG kongresu gaztea da, hazten ari dena eta hurrengo elikadura iraultza haztatzea eta aurrea hartzea xede duena. Horrela, gizartea eta inplikatutako sektoreak gero eta gehiago kontzientziatzea lortu nahi da.\nGROWING YOUNGen gizartean oso agerikoak izan ez diren eztabaidak landu izan dira beti, hots, elikaduraren, zientziaren, elikagai-industriaren, kontsumitzailearen, gizartearen eta merkatuaren inguruko eztabaidak. Inplikatutako eragile bakoitzak balioa eman dio edizio bakoitzari eta hala, kongresua eragileen eta sektore bakoitzak dakartzan erronken arteko sinergia bilakatu da.\nPremisa horretatik abiatuta, aurreko urteetako edizioetan honako erronka eta eztabaida hauek planteatu dira:\n• 2013ko edizioa: ZAHARTZEA ETA ELIKADURA\n• 2015ko edizioa: FOOD SCIENCE FOR NEW CONSUMER CHALLENGE\n• 2017ko edizioa: FOOD HEALTH TECH\nParte hartu zuten empresak


Youtubeskolak lehiaketa: kartoizko kutxa bat eta “gustatzen zaidalako egiten dut” esaldia | Azkue Fundazioaren Egunkaria\nLehiaketaren oinarrien harira:\nBideoak aurkezteko epea urriaren 28tik azaroaren 24rabitartean izango da. Izen-ematea youtubeskolak.eus webgunearen bitartez egingo da. Bertan, inskripzio-fitxa bat izango dago, eta partehartzaileek bideoaren esteka bidali beharko dute datu pertsonalekin batera. Nahi beste lan aurkez daitezke, bakarka edo taldean.\nSariakhauexek izango dira: 13-14 urte bitartekoentzako Sari Nagusia eta 15-16 urte bitartekoentzako Sari Nagusia. Hirugarren sari bat ere izango da, Youtuber Bizkaitarraren Bideorik Onena. Bi irabazleek Iphone 7 Plus bana jasoko dute, eta Youtuber Bizkaitar onenak, berriz, kamera bat, GoPro Hero 7 Black.\n*** Informazio gehiago jaso nahi izanez gero:\nLiteratur elkarrizketa kateatuaren laugarren atala argitaratu du Booktegik


ABANCAren ETEentzako asegurua. Enpresarako babesa | ABANCA\nBabes ezazu zure industria-nabea edo lokala aseguru onenen bidez. Aukera ezazu zure negozioak behar duena eta berma ezazu haren etorkizuna.\nEska ezazu hitzordua zure bulegoan https://solicitudonline.abanca.com/empresas/es/seguro-pyme/J\nKontrata ezazu zure enpresara egokitutako ETEentzako asegurua eta hauta itzazu nahi dituzun aukerako estaldurak.\nBereziki industria-, fabrikazio- edo biltegiratze-jarduerak egiten dituzten enpresa txiki eta ertainentzat pentsatuta dago.\nABANCAren ETE Aseguruak polizak izan ditzake onurak galtzeagatik, babes juridikoagatik, makineria eta ekipo elektronikoen matxuragatik…\nABANCAn badakigu zure negozioa ez dela besteak bezalakoa, sektore bakoitzak bere berezitasunak dituela eta zure beharrak eta gainerako enpresenak ezberdinak direla. ABANCAren ETEentzako aseguruarekin zure negozioak behar dituen estaldurak bermatuko dituzu, eta ez duzu beste ezergatik ordainduko. Gure estaldura sorta zabalari esker, zure sektorera, biltegietara, nabeetara edo salmenta-, erakusketa- edo ekoizpen-eraikinetara egokitzen diren aukera ugari baliatu ahal izango dituzu.\nABANCAren ETEentzako aseguruaren estaldura orokorrei esker, kapitala hainbat kasutan aseguratuko da: sute edo leherketa bat gertatzen bada, ibilgailu batek zure lokalaren kontra jotzen badu, kristalak apurtzen badira, baita txorrota ixtea ahazteagatik urak lokala hartzen badu ere. Baina, gainera, zure industria-eredura egokitutako estaldura espezifikoak emango dizkizugu.\nAdibidez, nabeetan edo eraikinetan egiten dituzun eraberritze-lanak aseguratuta eduki ahal izango dituzu, baita mozkinen galera ere. Horrela, aseguruak estalitako ezbeharren batek enpresaren jarduera geldiarazten badu, 90 edo 80 egunez 1.200 eurora arte jaso ahal izango dituzu. Ez gara ezertaz ahaztuko zure negozioa ezustekorik gabe haz dadin.\nEz daude erabat berdinak diren bi negozio. Horregatik, gure bezeroek ez dituzte estaldura eta tarifa berdinak izango. Jarraian, negozio konkretu batzuei egokitutako tarifen adibideak emango dizkizugu, zure negoziorako lagungarriak izan daitezkeelakoan. Kontuan izan negozio motaren arabera ez ezik, enpresa dagoen hiriaren arabera ere prima aldatuko dela: Informazio gehiago nahi baduzu edo zer tarifa izango zenukeen jakin nahi baduzu, ez izan zalantzarik gure bulegoetako batera etortzeko.\n, lapurreta kasuak estaltzen dituena\nNegozio motaLiburu- eta argitalpen-biltegia Edukitzailearen kapitala30.000 € Edukiaren kapitala10.000 € Stock finkoa10.000 € Erantzukizun zibila\n, lapurreta kasuak estaltzen dituena30.0000 € Urteko prima361,95 €\nNegozio motaOgi-fabrika Edukitzailearen kapitala30.000 € Edukiaren kapitala10.000 € Stock finkoa10.000 € Erantzukizun zibila\n, lapurreta estaltzen duena30.0000 € Urteko prima356,20 €\nNegozio motaXurgatze automatikoa duen arotzeria, bernizik eta pinturarik gabe Edukitzailearen kapitala30.000 € Edukiaren kapitala20.000 € Stock finkoa10.000 € Erantzukizun zibila\n, lapurreta kasuak estaltzen dituena30.0000 € Urteko prima498,50 €


2017ko Irlandarako bidaia - Kultura Ondarea\nEgun betea baina ez nekea. Egunari hasiera emateko, Irlandaren sorrerari eta literaturari buruzko hitzaldia eskaini digu Paddy-k Joyce eta O´Brien-en garrantzia azpimarratuz, besteak beste. Ondoren St. Patrick katedralera abiatu gara, bertako arkitektura gotikoa ezagutzeko, beirateak miresteko eta daukan historia luze eta aberatsaz gozatzeko. Honen ostean Trinity College Unibertsitate ospetsua bisitatzeko aukera izan dugu eta han […]\nFáilte Irlandara! Bidaia kultural honi benetako hasiera bat emateko, Paddy Woodworthek, gure irlandar gidak, bere etxeko ateak zabaldu deuskuz eta bere bizitzaren zati txikitxo bat gugaz partekatu dau. Hain zuzen, guk jakin ez arren, gure bizitza eta bere bizitza aspaldi batu zirela jakinarazi deusku, berak Euskal Herriarekiko daukan loturagaitik; berak idatzitako hiru liburuetan islatuta itzi […]\nPrest gaude!!!! Diotenez, egindako lan orok omen dakar bere saria; eta hala gaur, ilusioz eta pozez gainezka elkartu gara horrenbeste denboraz itxaroten egon garen egun honetan. Geure maletak gogoz, jakinminez eta irrikaz bete ditugu, eta hauek aldean hartuta, hegaldiari hasiera emateko prestatu gara. Gure hegoak zabalduta, zeruko hodeien artean murgildu gara esploratzeko mundu berri batean […]


ORDIZIAKO ZAZPI ESTABLEZIMENDUEK EUREN INDARRAK LANDU DITUZTE - ORDIZIAKO UDALA\nOrdiziako Udalak enpresa eta erakunde desberdinekin elkarlanak burutu ditu herriko sektore komertziala sustatu eta dinamizatzeko. Ordiziako Merkataritza Planean jasotako helburuetariko batekin betetzeko, kontu-sail bat bideratu zuen Udalak berrikuntza eta hobekuntzarekin zerikusia zuen proiektu honentzat eta hiru enpresen artean ieTeam aholkulari enpresari esleitu zitzaion.\nBakoitzarekin zuzeneko lanketa\nEnpresa hau izan da, Udal Merkataritza bulegoaren gainbegiratzearekin batera, proiektuari forma eman eta dendariekin zuzenean saltokietan bertan lana egin duena, identifikatutako hobekuntza esparruak jorratuaz eta bakoitzaren indar-guneei bultzada bat emanaz, eskariaren ezaugarriak kontutan hartuaz.\nProiektuak bi fase jaso ditu: lehenengo oinarrizko formazio bat jaso zen “Berrikuntza Ordiziako ohiko merkataritzan” tailerraren bitartez, non komunikazioa, segmentazioa, merchandising-a, bezeroari arreta, konpetentziaren behaketa, hornikuntza eta bezeroen kudeaketa landu diren; eta bigarrengo bat non, dendariekin eta dendan bertan, beren garapenerako balio erantsia eskainiko dien informe bat lantzeko aukera emango duen, ideiak errealitate bihurtzeko baliagarri izango den tresna izanik berau.\nEstablezimendu komertzialean inbertsioren bat egitea, produktuen antolamendua aldatzea, eskaintzen diren zerbitzuen aukera zabaltzea, komunikazio eta irudi korporatiboa hobetzea edo antzerako ekimenak aurrera eramatea buruan zuten dendariei zuzendutako proiektu honetara batu diren saltokiak ondokoak izan dira: Vicuña jantzigintza, Narai haurren moda, Carrion elektratresnak, Mattiren txokoa, Goierriko Nekazal kooperatiba, Ugalde edariak eta Txindoki taberna jatetxea.\nLortutako hobekuntza edo proposamenen artean ondorengoak nabarmendu daitezke: saltokiren baten birposizionatzea, salmenten kontrol edo adierazleen lorpenean hobekuntza, gertuko merkatal gunean hobekuntzak, WhatsApp eta sare sozialen moduko kanal berrien bitartez komunikazioa sustatzea, saltokiko altzari eta produktuen birkokapena, eskaini beharreko zerbitzu berriak eta denda fisikotik online dendara trantsizioa.\nDendariek ieTeam enpresarekin egin beharreko elkarlanari emandako harrera eta proiekturen azken balorazioa oso positiboak izan dira, kontutan hartuta saltoki bakoitzaren beharrei erantzunez alor desberdinak lantzeko aukera eman dela. Txostenak dendarien eskutan dauden horretan, ieTeam enpresak eta Udal merkataritza bulegoak jarraipena egingo diete hobekuntza ekintza horiei eta dendariari babesa emango diete hobekuntzak aurrera eramateko garaian.\nOrdiziako Udal merkataritza bulegoak eta ieTeam enpresak proiektu hau Ordiziako sektore komertzialari bultzada berri bat emateko baliagarria izango delakoan daude eta herriko zenbait saltokik herrian baita eskualdean ere diferentziatu eta erreferente bihurtzeko aukera izango dutela uste dute.


Herri Ondarea :: Sorginen heriotzaren kontakizuna\nAndra bat gaisorik egoan, eta inoz ez zan hilten. Eta gizon bat etorri jakon baten lekukoari hau esanez:\n—Mikaela, hori enbraori ez da hilko.\n—Jesus! Zergaitik ez da hilko ba?\n—Hori brujea da. Ikusiko dozu zenbat denporan egon dan bizirik. Hori ez da hilten. Eta gero, berak txarrik badauka (holan kontetan eutsan behintzat gizonorrek) beste bateri emon behar deutso. Eta hori beste batek hartzen ez badau, hori ezin lei hil.\nDenporagarrenean hil zan andraori, baina bere gauza txarra beste bateri emonda antza.\nBarriemoilea: Mikaela Egiluz


Txinako huts-azaleko makinen fabrika eta hornitzaileak | Boya\nOntzi mota hau desberdina da hutsean ontziratzeko makina arruntarekin. Hutsean ontziratzeko makina tradizionala poltsetarako egokia da, baina larruazaleko hutsean ontziratzeko makina filmetarako erabiltzen da. Makina honek larruazaleko filma 2 huts ganberan sperate dezake eta hutsean 2 presio estandar desberdin erabili. bi ganberak larruazalaren efektua lortzeko, egin filmari produktuari ondo atxikitzea.\n●Hutsaren ganberaren tamaina: 700x500x135mm\n●Potentzia elektrikoa: 380V / 50HZ 4KW\n●Makinaren pisua: 280 kg\nAzala hutsean ontziratzeko makina material herdoilgaitza erabiltzen da eta askeak dira produktu sorta zabalago bat biltzeko egokiak direnak. Zigiluen josturaren kalitate maila altuak bermatzen du paketeen segurtasun maximoa lortzea. Marko mugikorrari eta diseinu trinkoari esker, makinak edozein lekutan erabiltzeko gai dira, kokapena oso azkar aldatu ahal izateko. Oso erosoa eta erabiltzeko erraza da.\nBa al dezaket nire logotipoa makinan?\nBai, inprimaketa pertsonaliza dezakegu zuretzat.\nNeurrira egindako makina al duzu?\nMakina zuretzat pertsonaliza dezakegu, baina MOQ-rekin.\nAurreko: huts-ganberako makina\nHurrengoa: Aire kutsuko filma


Emakumeok, galdurik gaude! - Menopausia\nEmakumeok, galdurik gaude!\nMenopausia | 2022-01-30 12:03\nTanxugueiras taldeak irabaztea merezi zuen.\nNik ez du Eurovision jarraitzen; jakiten dut nor joango den eta nork irabazi duen albisteetan esaten dutelako, baina atzo Españako telebistak eman zuen programa ikusi nuen. Kontua da, bai medioetan eta bai sareetan Tanxugueiras taldea aipatzen zela eta kuriositatea sartu zitzaidan.\nTalde galiziarrak eraman zuen ikuskizuna ederra da (Terra): bai musika aldetik eta bai mezu aldetik. Alde batetik mezu inklusiboa, "ez dago mugarik"; bestetik, hizkuntza minorizatuen defentsa (galegoz abesten dute, bikain!). Baina hau guztia ikuskizun ikaragarriarekin, musika originala (musika galiziarra, musika modernoarekin fusioan) eta haien interpretazio bikaina.\nBaina "Adituen epaimahaiak" Chanel izeneko abeslariari puntu gehien eman zizkion eta, zoritxarrez, hau izan da irabazlea.\nIkusleriak Tanxugueiras taldea aukeratu zuen, beraz, argi dago gizartea ez dagoela horren galdua (nire ustez). Baina zer du Chanel abeslari honek "aditu" hauei gehiago gustatzeko?\n- Letra, negargarria da. Interneten bilatu dut eta irakurri dut, esaterako: "Yo siempre 'toy ready (Yo siempre estoy ready)". Zein da mezua? Ezin jakin, oso motza izango naiz.\n- Ingelesezko hitzez jositako letra, baina badakizue, reggatoian sartzen dituzten hitz horiek: party, monetary, daddies, "apenas hago dom dom con mi boom boom... por Miami". Zer demontre da hau???!!!\n- Ikuskizuna: Arropa sexiarekin dantza (agian dantza izan da onena), oso adierazkorra. Denak neska eta mutil gazte eta ederrak. Mezua? Auskalo!! Baina argi dago ez dutela hausnarketarako gonbiterik egin.\nAgian ni naiz oker nabilena. Agian Eurovision bezalako ikuskizun bat hori besterik ez da, ikuskizuna. Baina lotsagarria iruditu zait irabazi duen ikuskizuna hori izatea. Alde ona ikusiko dut: atzoko saioari esker, Tanxugueiras taldea ezagutu dut eta inguruan kontzerturen bat egiten badute, ikustera joango naiz. Beste hori etortzen bada, Chanel hori, ba ez.\nBukatzeko, aipatu behar dut finalistak emakumeak izan zirela, guztiak, lehenengo hiru postuetan geratu zirenak. Rigoberta Bandiniren lana ez nuen ulertu eta ez zitzaidan gustatu, hala ere, Chanel hori baino gehiago, dudarik gabe. Honek ere mezua zeraman, emakumea, bularra, amatasuna... Baina musika aldetik eta ikuskizun aldetik ez nion ezer berezirik aurkitu (baina ni ez naiz aditua, aizue!).\nKonklusioa: emakumeak izan dira finalean, baina irabazle aukeratu dute mezurik gabe, ongi mugitzen den neska gazte eder bat. Globalizazioaren ondorioa da hau? Benetan uste dute honek Eurovision irabazteko aukera gehiago dituela? Hala bada, galdurik gaude. Lepo gainean dugun burmuina bigarren mailako organotzat hartzen dute, emakumeon burmuina, gutxienez. "Te gusta todo lo que tengo.//Te endulzo la cara en jugo de mango" Hau da letraren zati bat. Hau da musikan modan dagoena? Benetan?


Saint-Martin-de-Castillon - Wikipedia, entziklopedia askea.\n43°51′34″N 5°30′42″E / 43.8594°N 5.5117°E / 43.8594; 5.511743°51′34″N 5°30′42″E / 43.8594°N 5.5117°E / 43.8594; 5.5117\nCéreste, Cabrières-d'Aigues, Caseneuve, Castellet, La Motte-d'Aigues, Peypin-d'Aigues, Saignon eta Viens\n376 (%51.6) 405 (%55.6)\nSaint-Martin-de-Castillon (frantsesez eta ofizialki: Saint-Martin-de-Castillon) Okzitaniako udalerri bat da. Administratiboki Frantziako Vaucluse departamenduan dago, Proventza-Alpeak-Kosta Urdina eskualdean. 2013an 726 biztanle zituen.\n2007an Saint-Martin-de-Castillon udalerrian erroldatutako biztanleak 726 ziren. Familiak 272 ziren, horien artean 84 pertsona bakarrekoak ziren (44 bakarrik bizi ziren gizonak eta 40 bakarrik bizi ziren emakumeak), 108 seme-alabarik gabeko familiak ziren, 64 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 544 etxebizitza zeuden, 292 familiaren etxebizitza nagusia ziren, 234 bigarren erresidentzia ziren eta 18 hutsik zeuden. 502 etxeak ziren eta 33 apartamentuak ziren. 292 etxebizitza nagusietatik 209 bere jabearen bizilekua ziren, 55 alokairuan okupaturik zeuden eta 28 doan lagata zeuden; 3 etxek gela bat zuten, 20 etxek bi zituzten, 65 etxek hiru zituzten, 71 etxek lau zituzten eta 132 etxek bost zituzten. 173 etxek euren parking plaza propioa zuten azpian. 149 etxetan ibilgailu bat zegoen eta 121 etxetan bat baino gehiago zituzten.\nSaint-Martin-de-Castillon udalerriko biztanleria-piramidea 2009an .\n2007an lan egiteko adina zuten pertsonak 460 ziren, horien artean 307 aktiboak ziren eta 153 inaktiboak ziren. 307 pertsona aktiboetatik 249 lanean zeuden (135 gizon eta 114 emakume) eta 58 langabezian zeuden (38 gizon eta 20 emakume). 153 pertsona inaktiboetatik 47 erretiraturik zeuden, 25 ikasten zeuden eta 81 "bestelako inaktibo" gisa sailkaturik zeuden.\n2009an Saint-Martin-de-Castillon udalerrian 295 unitate fiskal zeuden, 654 pertsonek osaturik. Pertsona bakoitzeko diru-sarrera fiskalaren mediana urteko 16.698 euro zen.\n2007an zeuden 42 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 13 eraikuntza enpresak ziren, 8 ibilgailuen saltze eta konpontze enpresak ziren, 1 garraio enpresa zen, 5 ostalaritza eta jatetxe enpresak ziren, 1 finantziazio enpresa zen, 3 higiezinen enpresak ziren, 5 zerbitzu enpresak ziren, 3 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 15 zerbitzu publikoetatik, 6 igeltseroak ziren, 1 margolaria, 2 zurginak, 2 iturginak, 1 argiketaria, 2 jatetxeak eta 1 higiezinen agentzia.\n2000. urtean Saint-Martin-de-Castillon udalerrian 31 nekazaritza-ustiategi zeuden, 665 hektarea erabiltzen.\nCastellet (3,6 km)\nCaseneuve (3,7 km)\nAuribeau (5,0 km)\nViens (5,9 km)\nSaignon (6,6 km)\nGignac (6,7 km)\nRustrel (7,5 km)\nBNF: 152780922 (data)\nOrriaren azken aldaketa: 4 urtarrila 2022, 12:26.


Semana contra el desperdicio alimentario – GAN-NIK\nTú estás aquí: Inicio / Semana contra el desperdicio alimentario / Semana contra el desperdicio alimentario\nElikagaiak alferrik galtzearen Aurkako Nafarroako II. Astea elikagaien galerak gizartean eta ingurumenean duen eraginean oinarrituko da aurten\nTokiko ekimenak ezagutaraziko dira, hala nola Buruxka, uzta bildu ondoren bertan geratzen diren elikagaiak biltzeko proiektua\nBigarren urtez jarraian, Nafarroako Gobernuaren Hondakinak Prebenitzeko eta Ekonomia Zirkularra Bultzatzeko Bulegoak (OPREC) Elikagaiak alferrik galtzearen II. Astea ospatuko du gaur, irailak 29, mundu osoan ospatzen den Nazioarteko Egunaren inguruan, eta COVID-19 pandemian elikagaien galerek ingurumenean eta gizartean duten eraginari heltzeko erronka jasotzen du.\nAstearen egutegian, gaur Sartagudan egingo den jarduera nabarmendu behar da, Buruxka proiektua berritzailearena; izan ere, Deierriko Udalak antolatuta, uzta ondoren zelaian geratzen diren elikagaiak, salmentarako erabiltzen ez direnak, biltzea bultzatzen du. Ekimenaren helburua da zeregin hori berreskuratzea –tradizionalki espigamendua deitua- balio sozial eta ingurumen-arloko balio bezala. INTIA eta NUPen lankidetza du, eta Landa Garapeneko Planak – Nafarroako 2014-2020 LGPk batera finantzatzen du Landa Garapeneko Nekazaritzako Europako Funtsaren bitartez, Landa Garapeneko eta Ingurumeneko Departamentuak kudeatuta.\nGogoratu behar da, soilik gure Komunitatean eta Trantsizio Ekologikoko Ministerioaren balioespenen arabera, 115.000 tona elikagai baino gehiago botatzen direla zaborretara urtean, eta horietatik %42 zuzenean etxeetan alferrik galtzen da.\nOPREC-ek, 2017az geroztik, Nafarroako jarduera koordinatzen du elikadurak alferrik galtzeari dagokionean, eta Elikagaiak Alferrik Galtzearen inguruko Astea antolatzen du, arazo horren gainean sentsibilizatzeko helburuarekin. Iaz, tuperrak banatu zitzaizkien 500 ostalari baino gehiagori, egunero eskaintzen dituzten menuetan botatzen den janari guztira banatzearren.\nAstearen programazioan, halaber, bihar, irailak 30, Nafarroako Elikagaien Banku Fundazioak erakundearen jardueren karbono-aztarnari buruzko azterketa aurkeztuko da.\nBestalde, Nafarroak Bruselan duen Delegazioak, Nafarroako agente arduradunekin batera, gai horren inguruko hainbat ekintza aurkeztuko dituzte Hondakinen Europako Astean, azaroan.\nAyudas para la elaboración de planes de gestión forestal Presentación del documental Pirineos La Nuit


Azoka Plaza urdinez, Autismoaren Nazioarteko Egunaren alde - Azpeitia - uztarria.eus\nAzoka Plaza urdinez, Autismoaren Nazioarteko Egunaren alde\nAndoni Elduaien 2021-04-02 09:43\nAzpeitiko Azoka Plaza, urdinez. (Argazkia: Marea Urdina)\nApirilaren 2a Autismoaren Nazioarteko Eguna da, eta horren harira, Azpeitiko Azoka Plazari urdin kolorea eman diote bart.\nAutismoaren Nazioarteko Eguna da gaur –apirilak 2–, eta aldarrikapen horrekin bat eginez, Azpeitiko Udalak urdinez argiztatu zuen atzo gauean Azoka Plaza. Gaur gauza bera egingo duela jakinarazi du erakundeak.\nBestalde, Marea Urdinak inguruak urdinez janzteko deia egin die herritarrei, #UrdinduGureMundua ekimenaren bitartez. Halaber, azaldu dute urdindutako inguruen argazkiak eta bideoak jaso nahi dituztela.


2021-2022 IKasturterako Txirinbulo Haur Eskolan Matrikula - Ayuntamiento de Alsasua / Altsasuko Udala\n1. HAURRAREN DATUAK:\nIzen abizenak (*)\nAma/aitaren izen abizenak (*)\nAita/amaren izen abizenak (*)\nKorreo elektronikoa (*)\n2. BIDALITAKO DOKUMENTUAK:\nGizarte Segurantzako kartillaren edo txartelaren fotokopia, haurra inskribatua dela frogatzeko.\nMatrikulan ezarritako kuota ordaindu izanaren egiaztagiria 50€.\nBizilekuko udalari edo familiari berari dagokion moduluaren ehunekoaren finantzaketaren egiaztagiria (beste herri batean bizi diren haurren kasuan).\nGurasoen edo legezko tutoreen 2020ko errenta-aitorpenaren fotokopia.\nAitorpena egitera behartuta ez badaude, dagokion dokumentazio ofiziala aurkeztu beharko da, edo, azken buruan, errenten edo diru-sarreren zinpeko aitorpena eta/edo ikastetxearen titularra den toki erakundeak familiaren 2020ko diru-sarrerak zehazteko beharrezkotzat jotzen dituen agiriak.\nOrdainagiriak helbideratzeko banku entitateko kontu-zenbakiaren fotokopia, titularra eta zenbakia agertzen dituena.\nKasua bada, beharrezkoa den osasun informazioa, haurra behar den moduan zaintzeko.\n3. ZEIN AUKERATAN MATRIKULATZEN DEN:\n---Eskola-egun osoa, jantokia barne (7 ordu)Eskola-egun murriztua, jantokia barne (6 ordu)Eskola-egun murriztua, jantokirik gabe (4,5 ordu)Eskola-egun erdia, jantokia barne (4 ordu)Eskola-egun erdia, jantokirik gabe (4 ordu)\nInprimaki hau betetzearekin, egintzat jotzen da matrikula Altsasuko Udalaren TXIRINBULO Haur Hezkuntzako lehen zikloko ikastetxean, 3. atalean azaltzen den aukerarekin eta 2. atalean aipatzen den dokumentazioa aurkeztua dagoela.\nTxirinbulo Udal Haur eskolagatik jasotzen diren, haur, guraso edo tutoreei buruzko datu pertsonalak bilduko dira eskolako haurrei beharreko arreta hezitzaile zerbitzua emateko: haurren izen-ematea, matrikulazioa eta onarpena; itxaron zerrenda; ikasleak; gurasoekiko edo tutoreekiko harremana; eta fakturazioa. Datuak beste erakunderi pasa ahal izango zaie balioan dagoen legea jarraituz, betiere zerbitzua garatzeko xedez. Udala da fitxategiaren erantzulea, eta udal bulegoetan gauzatzen ahalko duzu datuak eskuratu, zuzendu, deuseztatu eta horien erabilpenaren aurka egiteko eskubidea. Datuen tratamenduko zerrenda eta gainontzeko informazioa www.altsasu.net Pribatutasun Politikan.\nSINADURA: Izen abizenak eta NAN (*)


Gutuna: "Auzo garbia nahi dugu" - Oarsoaldeko Hitza : Oarsoaldeko Hitza\nGutuna: "Auzo garbia nahi dugu"\nJuan Mari Saiz, Juan Mari Marcos, Juan Etxepeteleku, Ruben Garcia Vicente eta Joseba Barriola\nOlibet-Etxeberrieta auzoa txukun garbi egon daiteke… denon ahaleginarekin. Garbitasun pertsonala eta etxekoaz gain, auzoa ere garbi behar dugu. Pandemiak etengabe gogorarazten digu zein garrantzitsua den garbiketa…\nAuzoan, herri osoan bezala, egin dira azken urteetan alde horretatik urratsak. Gogoan ditugu udalak doan emandako plastiko tuperrak, konpostarako edukiontziak eta errefuxarako edukiontziak jartzea. Hona hemen, azken honi buruzko gure herriko datuak: 2011n %32a birziklatzen zen eta 2020an %63.\nAurrera pausu nabarmena. Baina hobetu daiteke guztion ahaleginarekin. Gainera badira ere, gure auzoan, onartezinak diren egoerak: Edukiontziak. Hiru edukiontzi gune ditugu. Panier zenaren ondokoa, Olibet 2ren ondokoa eta Olibet 4-5en ondokoa. Denetan dago zabortegia bihurtzeko arriskua. Adibide gisa: Zamalbide kaleko auzokideak aspalditik zabortegi baten ondoan daudela ematen du. Batzuk uzten dituzte edukiontzien kanpoan edozein motatako objektuak, eta hor gelditzen dira, egunak eta egunak ematen dituzte inork jaso gabe. Euria egiten duenean zaborra bustia, usain txarra, arratoiak ere ikusten dira.\nBa dago auzokoa ez den jendea, eta batzuetan enpresetatik, gauez etortzen dena furgonetarekin aulkiak, butakak, etxetresna elektriko, gurpilak… hantxe uztera. Baita Zumardiko tabernetatik kristalezko botilak ekarri eta ondoan utziz. Jarrera hauek ez ditugu onartzen eta behar diren neurriak hartuko ditugu; Udalari, gainera, eskatzen diogu arazo honi buelta emateko egin dezan ahalegin bat.\nUdalak jarri du sistema bat (telefonoz deitu, hitzordua jarri eta bertatik pasatzen dira) tamaina handiko hondakinak jasotzeko. Hau da telefonoa: 943 34 13 45.\nArazoa errepikatzen da, maila apalagoan, beste zakarrontzitan.\nTxakur kakak. Onartezina da zenbait etxetako espaloietan dagoen txakur kaka eta pixa.\nPapresak zabor biltegi bat jartzeko baimena jaso du, bestalde, baina hori egin da auzoari inolako informaziorik eman gabe. Eta jakin nahi dugu zer jarri diguten etxe ondoan.\nGure auzoa garbi egon dadin ahaleginak egingo ditugu, baina aipatu ditugun hiru auziak, ez dira soilik Olibet—Etxebarrietaren auzoko auzi partikularrak. Herriko auzo guztietan antzeko egoerak bizi ditugu. Udalak beharko luke honetan hitza izan, eta ekin.\nJuan Mari Saiz, Juan Mari Marcos, Juan Etxepeteleku, Ruben Garcia Vicente eta Joseba Barriola, Olibet-Etxebarrietako bizilagunak.


Lula da Silva - Wikipedia, entziklopedia askea.\nLuiz Inácio Lula da Silva edo Lula da Silva (Caetes, Pernambuco, 1945eko urriaren 27a-) politikari brasildarra eta Partido dos Trabalhadores (PT) alderdi sozialistako kidea da. 2003an Brasilgo presidente bilakatu zen. 2011n utzi zuen kargua eta Dilma Rousseffek hartu zuen.\n35. Brasilgo presidente\n2003ko urtarrilaren 1a - 2011ko urtarrilaren 1a\nBarrutia: São Paulo (en)\nHautetsia: 1986 Brazilian legislative election (en)\nCaetés (Pernambuco), 1945eko urriaren 27a (75 urte)\nMaria de Lurdes da Silva (1969 - 1971)\nsindikalista, politikaria eta turner (en)\nGrand Cross of the Order of the Bath (2006)\nElisabet Katolikoaren Ordenaren lepokoa : Juan Carlos I.a (2003ko uztailaren 11)\nGrand Cross with diamonds of Order of the Sun of Peru : Alejandro Toledo (2003ko abuztuaren 24a)\nGrand Cross of the Military Order of the Tower and Sword (2008ko martxoaren 5a)\nGrand Collar of the Order of the Andes' Condor (2007)\nKataluniako Nazioarteko Saria (2012)\nOrder of Liberty : Viktor Justxenko (2009ko azaroaren 24a)\nOrder of the Elephant (2007ko irailaren 12a)\nGrand Cross of the Order of Boyacá : Álvaro Uribe (2005)\nOrder of Umayyad : Bashar al-Assad (2010)\nOrder of Amilcar Cabral 1st Class (2004)\nOrder of Prince Yaroslav the Wise, 1st class : Leonid Kutxma (2003ko urriaren 20a)\nNazioarteko lankidetzaren Asturiasko Printzesa Saria (2003)\nGrand Collar of the Order of Liberty (2003ko uztailaren 23a)\nAmílcar Cabral Medal : Malam Bacai Sanhá (2010)\nCollar of the Order of the Aztec Eagle (2010)\nNational Order of Merit : Abdelaziz Bouteflika (2006ko otsailaren 7a)\nGaztetan hainbat lan egin zituen, kale saltzaile, mezulari, eta abar aritu zen. Hamalau urte zituela tornulari eta mekaniko ikasketak egiten hasi zen, baina utzi egin zituen eta meatzaritza enpresa batean hasi zen lanean. Lan horretan egon zen 1975 arte. Urte horretan San Bernardo del Campo eta Diademako metalgintzako sindikatuko buru hautatu zuten. 1980an, beste hainbat sindikalistarekin batera, Langileen Alderdia osatu zuen, marxista muturrekoen hainbat joera biltzen zituena. Langileen alderdia, Internazional Sozialistako kidea da; bestalde, Langileen Zentral Bakarra sindikatua sustatu zuen. 1978an metalgintzako langileen greba bat zuzendu zuen gobernuaren kontra. Handik gutxira espetxeratu egin zuten, eta kendu egin zuten sindikatuko kargutik. 1980. urtearen hasieran libre utzi zuten, eta urte horretan bertan, Sao Pauloko industriaguneetan izan ziren greba nagusietako buru izan zen. Hiru urteko espetxe zigorra jarri zioten, baina behin-behineko askatasuna eman zioten. 1982an laugarren izan zen Sao Paulo estatuko gobernurako hauteskundeetan, eta 1986an boto gehien izan zituen diputatu federala izan zen. 1988ko udal hauteskundeetan Langileen Alderdiak Sao Paulon irabazi zuen. Lehendakaritzarako hauteskundeetan irabazteko zorian egon zen, baina Fernando Collor de Melok lortu zuen garaipena. Gogor egin zuen Collor presidentearen kontra, eta ustelkeria leporatu zion. 1994ko lehendakaritzarako hauteskundeetan ere galdu egin zuen, bigarren aldiz, Fernando Henrique Cardosoren kontra. 2003. urtean, aldiz, irabazi egin zituen hauteskundeak, presidente bilakatuz.\nWikimedia Commonsen badira fitxategi gehiago, gai hau dutenak: Lula da Silva


Nazioarteko esker ona AUO-ko psikiatriako buruari - Osaraba\nNazioarteko esker ona AUO-ko psikiatriako buruari\nAraba Unibertsitate Ospitaleko (AUO) Psikiatria Zerbitzuko buruak, Miguel Gutierrez Frailek, Txileko Psikiatria Elkartearen esker ona jaso du erakunde andetarrak duela gutxi eginiko 70. urteroko biltzarrean.\nEzaguna denez, Gutierrez doktorea Espainiako Psikiatria Elkarteko lehendakaria da 2012az geroztik, eta erakunde horrek lankidetza-hitzarmena du Txilerekin, argitalpenak eta ezagutzak sustatzeko eta trukatzeko.\nSonepsynek (Txileko Neurologia, Psikiatria eta Neurokirurgia Elkartea), halaber, ohorezko bazkide izendatu zuen Sidney Zisook, egoitzaren trebakuntza-programako zuzendaria, psikiatria-irakaslea Kaliforniako Unibertsitatean eta 70. urteroko biltzarreko nazioarteko lehendakariordea.\nGogoratzekoa da gure zerbitzuburuak zorion berezia jaso zuela World Psychiatric Associationeko lehendakariaren aldetik duela zenbait hilabete, eta mundu-mailako psikiatria-elkarte horren ohorezko bazkide izendatu zutela Madrilen 2014an eginiko XVI. World Psychiatric Congresseko cochairman gisa eginiko lanagatik.\nHurrengo erronka European Psychiatric Associationen batzarra antolatzea da, Madrilen egingo baita 2016ko martxoan.\nNext story AUO-ko espedizio bat Kilimanjaro-ko gailurrera heldu da


Espainiako bizikleta publiko onena duten hiriak | Consumer\nEspainiako bizikleta publiko onena duten hiriak\nValentzia eta Bartzelona dira bizikleta publikoaren sistema gehien erabiltzen duten Espainiako hiriak, baina sistema horien erdiak desagertu egin dira Espainian azken urteotan\nValentzia, Bartzelona eta Zaragoza bizikleta publikoaren sistema gehien erabiltzen duten Espainiako hirien podiumean daude. Espainiako sistema horien kopuruaren erdira murriztea ere aipatu du azterketa horrek. Hala ere, mantendu dituzten hiriek unitate eta geltoki gehiago dituzte. Artikulu honek bizikleta publikoa gehien erabiltzen duten hiriak zerrendatzen ditu, Espainian bizikleta publikoa “burbuila” bat baino gehiago dela eta hura berreskuratzeko eta hobetzeko ideiak ematen dituela dio.\nBizikleta publikoa gehien erabiltzen duten hiriak\nEspainia da bere bizikleta publikoaren sistema gehien erabiltzen duen hiria, eta ordena horretan jarraitzen du Bartzelona, Zaragoza, Sevilla, Bilbo, Madril, Malaga, Elx, Donostia, Castelló, Valladolid eta Albacete. Horrela adierazten du “Bizikleta Publikoaren Egoera 2014an” azterketak, gure herrialdeko 30 hiri konparatuz datu berrienak eskaintzen dituena. Emaitza, berriz, mailegu kopurua urtaro eta egun bakoitzeko alderatu eta eragina aztertu da, biztanleko mailegu kopurua erabiliz.\nBizikleta publikoa kendu egin da EspainianSistema gehien dituzten autonomia-erkidegoak Valentzia, Gaztela eta Leon, Galizia eta Madrilgo Erkidegoa dira. Itxi dituzten sistemen ehunekorik handiena Andaluzia, Extremadura, Gaztela-mantxa eta Murtzia dira. Martxan dauden sistemak (ikono urdinak) eta desagertu direnak (puntu grisak) kokatzen dituen mapa bat ere ematen du txostenak (irudian).\nAzterketak dio 20.000 eta 50.000 biztanle bitarteko udalerri txikiek instalatu dituztela sistema gehienak, baina handiak direla gehienak. 2014an 100.000 eta 500.000 biztanle arteko herriek sistema aktiboen herena baino gehiago hartzen zuten.\nIrudia: Bizikleta publikoaren behatokia Espainian\nBizikleta publikoa Espainian: burbuila bat baino suflia gehiago\nLanak erakusten duenez, bizikleta publikoa kendu egin da Espainian, erdia desagertu egin baita: 130 sistema izatetik, 65 izatera igaro zen 2014. Haren bizitza oso laburra izan zen, itxi dituzten sistemen laurdenak bi urte baino gutxiago zeramatzan martxan.\nIkerketaren arduradunen arabera, Alberto Castrok eta Esther Anayak “suflia” baino gehiago hitz egin genezake “burbuila” baino: “Hasierako hazkunde handiegia izan da, eta jaisten hasi da oreka-puntu bat aurkitu arte. 2003tik aurrera etengabe hazi zen, 2010ean maximora iritsi arte. 2011tik 2014ra etengabe jaitsi zen, nahiz eta azken fasean beherakada gelditu”.\nPlangintza tekniko eta finantzierorik ezak desagertze hori azalduko luke. Castroren eta Anaiaren arabera, “proiektu guztiak ez ziren behar bezala neurtu. Baliabideen eskasiaren aurrean baliabide gehien, planifikatuago edo malguagoak dituzten sistemek baino ez dute iraun”.\n2010az geroztik murriztu den arren, bizikleten eta geltokien kopurua igo egin da 2014an, 25.000 eta 2.000 inguru, hurrenez hurren. Esan daiteke sistema kontsolidatuek ez dutela bizirik irauten, hazten baizik. Txostenaren egileek argudiatzen dute sistemak mantendu dituzten udalek eraginkortasun handiagoz itzuli dituztela kostuak kostuei dagokienez, eta, beraz, “datozen urteetan sistema kopurua gaur egungoaren antzeko balioetan egonkortu behar dela” aurreikusten dute.\nNola berreskuratu eta hobetu bizikleta publikoa\nIkerketaren arduradunek hainbat ideia proposatu dituzte Espainian bizikleta publikoa berreskuratzeko eta hobetzeko:\nUdalerriko beharretarako eta baliabideetarako neurri egokia zein den planteatzea. Horretarako, ezinbestekoa da bideragarritasun-azterketa bat egitea. “Ez da ona sistema bat irekitzea soilik bizilagunak duelako, ez eta aldaketa lehenei itxi ere”, diote.\nKostuak birdoitu eta haien irabaziak kontuan hartzea. Itxierako bi argudio nagusiak gehiegizko prezioak edo erabilera txikikoak izan dira. Kostuak udalerriaren ahalmen ekonomikoari egokitzea, bizikletak eta osasunari begira bizikletak eskaintzen dituen hobekuntzak azpimarratzea, eta garestiak izan behar ez duten neurri osagarriekin gehiago erabiltzea, hala nola, hiriko bideak baketzeko 30 km/h eremuak sortzea.\nGarraio publikoaren aliatu handi gisa aprobetxatzea. Edozein geltokirainoko bidea (trena, metroa, autobusa, etab.) jatorritik eta helmugatik bizikletaz egin daiteke, eta denbora gutxiago behar da. Bi garraio-moten arteko sinergiak areagotu egin dezake, gainera, autoaren aurrean duen erakargarritasuna. Horretarako, euskarriak bateratu daitezke, adibidez, txip txartel berean beste garraio publiko batzuekin bizikleta publikoa osatzen dutenak. Urtaroei dagokienez, eguzki-plakak erabiltzen lagun dezake.\nJendearentzat jarritako unitateak hobetzea. Bizikletak arinagoak eta gogorragoak izan litezke, eta bizikleta elektrikoak sartzen jarraitu ahal izango lukete, nahiz eta aukerarik onena ez izan beti.\nEstazioen logistika eta kokapena hobetzea. Hainbat azterketa egiten ari dira.\nEkitatearen gaia lantzea, sistema horiek herritarren sektore batzuei bakarrik zerbitzu ez emateko.\nbizikleta garraio publikoa hiriak publikoak


Gernika-Lumoko Udala - Gernika-Lumoko Aita Villasante Udal Euskaltegiak matrikula epea zabalik\nGernika-Lumoko Aita Villasante Udal Euskaltegiak matrikula epea zabalik\nIrailaren 4tik 29ra bitartean egin ahal izango da matrikula Udal Euskaltegian. Ordutegi, maila eta erritmo desberdinetako ikastaroak eskaintzen dira, HABEko ezterketa ofizialetarako prestatzekoak eta iksaleen beharrizanetara egokituak.\nGainera, udalerrian erroldatuta dauden langabetuek, etorri berriek edo DBE (RGI) jasotzen dutenek, besteak beste, doako ikastaroak izango dituzte datorren ikasturtean Aita Villasante Euskaltegian, urritik ekainera.\nEskainitako ikastaroak asteko 10 ordukoak dira, A1, A2, B1, B2 eta C1 mailakoak eta asteko 5 ordukoak C2 mailakoak, goizeko eta arratsaldeko ordutegian.\nAre gehiago, autoikaskuntza ikastaroak ere badaude, astean ordu beteko elkarrizketa saioarekin eta ikasle bakoitzak bere kabuz asteko 5 lan ordu burutzeko konpromisoarekin.\nMatrikula euskaltegian egin beharko da (Artekalea 8-1.a). Informazio gehiagorako web gunera jo: www.gernikakoudaleuskaltegia.eus edota helbide elektronikoz (euskaltegia@gernika-lumo.net) zein telefonoz (94 627 01 11) jarri harremanetan.\nBestalde, Gernika-Lumon erroldatutakoek doako matrikularako eskubiderik izan ez arren, matrikularen %50a berreskuratu ahal izango dute, behin eta asisentzia %85etitk gorakoa bada trimestrero.


Eskola Jazarpena: Indibiduoen perfilak\nKasu hauetan egin behar den lehenengo gauza biktima eta erasotzailea identifikatzea da. Jakin behar dugu biok txarto pasatzen dutela eta laguntza behar dutela biok.\nNormalean erasotzailea nagusitasun jarrera dauka etengabe. Arazoak eta zailtasunak gainditzeko eredu biolentoa erabiltzen du beti, euren burua besteon azalean ikusteko zailtasunak ditu, familian harreman hunkikor txikia dauka eta enpatia gutxi dauka.\nPsikologoen ustez, ume batek bullying-a praktikatu dezake:\n· Besteok berak nahi duen gauza guztiak egiteko.\n· Boterearen sentsazioa gustatzen zaiolako.\n· Bere buruarekin ondo sentitzen ez delako.\n· Beste umeekin eroso sentitzen ez delako.\n· Etxean, eskolan edo familian jazarpenen bat jasotzen duelako.\n· Helduengandik mespretxua sentitzen duelako.\n· Etengabeko presioa jasotzen duelako ekintza guztietan bere arrakasta bilatzen dutenengandik.\nErasotzaileek euren boterea era desberdinetan erakusten dute euren biktimeengan: jotzen dituzte, molestatzen dituzte, zirikatzen dituzte, mote desatseginak jartzen dizkiete, biktimen gainean gezurrak kontatzen dituzte biktimeen kalterako, baztertzen dituzte, baliogabetzen dituzte,...\nNormalean, erasotzaileek erantzuteko trebetasun falta dituzten umeak bilatzen dituzte , oso gizartekoiak ez direnak. Oso sentiberak eta ahulak izaten dira, talderen morroiak dira beti eta ez dute horren kontra inolako erantzunik ematen sentitzen duten lotsagatik.\nPublicado por Cynthia Garcia en 12:27


Lau t'erdiko ETB kantxa saria pilota txapelketak jendea erakarri du Elgetara - Elgeta - Goiena.eus\nLau t'erdiko ETB kantxa saria pilota txapelketak jendea erakarri du Elgetara\nMiren Arregi 2009-04-12 17:41\nEguaztenean hasi ziren Elgetan ETB Kantxa pilota saria txapelketaren lau t'erdiko pilota partiduak, eta gaur, domeka, amaitu dira, lau egunotan 19 partidu jokatu eta gero. 19 partidu eta 38 lagun, guztiak ere gazteak; 23 urte azpiko eta kadete mailako mutikoak guztiak. Oskarbi pilota sailak antolatutako pilota txapelketak egubakoitzean jarraituko du kanporaketekin, eta finala, uztailaren 3an egingo da.\n"Guztia antolatu bezala igaro da, ez dugu ezusteko txarrik izan eta ongi atera dela esango nuke. Jendea Bilbotik ere etorri da egunero partiduak ikustera. Aste Santuan elizara joaten ez direnentzat beste aukera bat da" dio Juan Luis Uberak, Elgetako Oskarbi pilota saileko arduradunak.\nETB Kantxa pilota saria txapelketako kanporaketak eguaztenean hasi zituzten Elgetan, eta esan moduan, bost egunen buruan, 19 partidu jokatu dira. Gehienak izan dira 23 urte azpiko kategoriako partiduak; hala ere, gaur goizean, Kadete mailako partiduak ere jokatu dira. 38 gazte beraz, Elgetan, lau t'erdiko pilota txapelketan nor baino nor. Parte hartzaileen artean, Debagoiendar bakarra; Kadete mailako kanporaketetan aritu da Urrutia, Aretxabaletako pilotaria. Hark, baina, ezin izan du txapelketan aurrera egiteko txartelik lortu, 22 eta 3 galdu baitu pilota partidua.\nETB kantxa saria pilota txapelketan aurrera egin duten eta maila oneko jokalariak direla erakutsi duten pilotariak, honakoak: eguaztenean aurrera egitea lortu zuten, esaterako, Narbartek eta Ansotegik; eguenean, Arzelusek eta Galarzak; egubakoitzean, Jaunarenak eta atzo, Mendinuetak eta Urberuagak.\nPartidu guztiak jokatu dira Elgetako pilotalekuan, eta aipatu bezala, Bilbotik ere etorri dira egunero Elgetara partiduak ikustera. Egubakoitzean, apirilak 24, jarraituko dute Elgetan ETB Kantxa saria txapelketako kanporaketekin. Final laurdenak ekainean jokatuko dira, eta final handia, berriz, uztailaren 3an.


2012/12/20\tKirola\tNork Aritz Mutiozabal Hilabete hasieran, Joxe Anjel Iribar atezain zarauztarrari buruzko biografia-liburua atera zuten. Pedro Mari Goikoetxea kazetariak idatzi du, ‘Iribar. Irudia eta eredua’ izenburupean, Alberdania argitaletxearen babesean. Horren harira, liburua aurkeztuko dute ostiral honetan Zarauzko Garoa liburu-dendan, 19:30etik aurrera, eta Iribarrek aleak sinatuko ditu.Irakurri gehiago\tMitxel Murua: «Guztiok gaude hemen, eta ezin da onartu arrazagatik inor baztertzea»\n2012/12/20\tAisia, Kultura\tNork Aritz Mutiozabal Pirritx, Porrotx eta Marimotots hirukotearen ipuinen egilea da Martxel Murua (Zarautz, 1961), eta pailazoen abentura berri bat idatzi du, Julen Tokero marrazkilariak irudikatuta: Maite zaitut! (Elkar/Katxiporreta). Argitalpen berria bada ere, istorioa aski ezaguna dute jarraitzaileek. Izan ere, taula gaineko ikuskizuna literatur lan bilakatu dute. Maite zaitut! abesti ezaguna izan zen aurrena, eta orain izen bereko liburua dator. Zuzeneko emanaldia ere badu. Orduan, ipuina zen falta zitzaiguna. Jakina, diziplina bakoitzak bere [...]Irakurri gehiago\tSan Tomas Azoka, larunbat honetan\n2012/12/20\tAisia, Ekitaldiak, Jaiak, Jaiak\tNork Amaia Ventas AEK euskaltegiak San Tomas Azoka antolatu du. Urtero legez, San Tomas egunetik gertuen dagoen larunbatean antolatzen dute «erreferentzialtasuna lortu duen topagune jendetsua», eta aurten hilaren 22an egokitu da. Aurtengoa XVII. azoka izango da, eta bertan txistorra eta taloa izango dira nagusi. Baina haiekin batera, baita euskara eta haren aldeko aldarrikapena ere.Izan ere, hori da AEKren [...]Irakurri gehiago\tBigarren eskuko azokarako gaiak biltzen ari dira\n2012/12/19\tBestelakoak\tNork Zarauzko Hitza Gabonak gainean direla, bigarren eskuko azoka egingo dute Zarautzen igandean, Merkatu Plazan, goizez zein arratsaldez. Herritarrek etxean “alferrik eta hautsa hartzen” dituzten arropak, liburuak eta bestelako gaiei irteera egokia emateko aukera dela adierazi dute antolatzaileek. Gaztetxera eta Arranora eraman daiteke materiala, baina egunean bertan ere jasoko dute. Irabaziak presoen bisitak, ikasturte bukaerako bidaiak eta elkartasun [...]Irakurri gehiago\tErrefusa asteazkenetan ez jasotzeko neurriak ez du espero zen emaitza eman\n2012/12/19\tBestelakoak, Hondakinak\tNork Zarauzko Hitza Zarauzko Udalak 2012an hiri hondakin solidoen tasa murriztu egin dela ikusita, bilketa gastuak gutxitu asmoz eta herritarren artean hondakinak gaika biltzeko ohitura sustatzeko, azaroaren 14ean, 21ean eta 28ean ez zuen hiri hondakin solidorik bildu proba modura. Hasiera batean egun horietan lortutako emaitza ona bazen, aldaketa betiko onartzeko asmoa zuen Udalak. Dena dela, saiakerak ez du [...]Irakurri gehiago\tOmar Ulaciaren argazkiak ikusgai Torre Luzean, ostiraletik\n2012/12/19\tAisia, Bestelakoak, Ekitaldiak, Kultura\tNork Zarauzko Hitza Omar Ulacia Omar Ulacia argazkilariaren irudiak ikusgai egongo dira Zarauzko Torre Luzean ostiraletik aurrera. Hilaren 21ean inaguratuko dute Itsasertza zuritik beltzera erakusketa, 20:00etan. Urtarrilaren 27ra arte egongo da zabalik. “Itsasertza aldakorra da. Kolorez aldatzen da, baina baita zuritik beltzera ere, argitik itzalera, eguzkitik ekaitzera, egunetik gauera”, dio egileak. Irudietan aldaketa horien ñabardurak jaso ditu, “egunero antzematen diren ñabardurak”. Arkitektoa eta [...]Irakurri gehiago\tSan Silbestre lasterketak: herriak eta probak\n2012/12/19\tKirola\tNork Ane Olaizola Gero eta indar handiagoa ari da hartzen San Silbestre lasterketa, eta aurtengoan ere ehunka lagunek korrika agurtuko dute urtea eskualdean, urte berria osasuntsu hasteko. Urola Kosta eskualdean sei herritan egingo dute San Silbestreko proba; Aian, Azpeitian, Getarian, Orion, Zarautzen eta Zestoan. Azpeitian, Getarian eta Orion goizean izango dira lasterketak, eta gainontzeko herrietan arratsaldean. Orion, gaur [...]Irakurri gehiago\t5 of 286 orria«1...34567...286»\nBerriketan.info Viewing item 1 to 5 (of 5 items) Nerea Uranga wrote a new post, Aizarnazabaldik Bertsolari Txapelketa Nagusirako autobusak zortziretan irtengo du, on the site Urola Kostako Hitza 21 minutes ago\nAizarnazabalgo Adiskide bertso elkartetik jakinarazi dutenez, igandean (abenduak 15), Aizarnazabaldik Bertsolari Txapelketa nagusirako autobusak 08:00etan irtengo du udaletxearen aurretik, “puntuan irtengo du”. berria wrote a new post, Indiak harreman homosexualak zigortuko ditu berriro, on the site Berria albisteak 23 minutes ago\nberria wrote a new post, AEBetako Gobernuaren itxiera saihesteko lehen urratsa egin dute errepublikanoek eta demokratek, on the site Berria albisteak 23 minutes ago\nAimar Maiz wrote a new post, Gaixoak nola mugitu erakusteko ikastaroa antolatu dute Legorretan, zaintzaileentzat, on the site Goierriko Hitza 37 minutes ago\nMenpekoak diren pertsonak zaintzen dituzten familiarteko edo profesionalentzat ikastaroa antolatu du Legorretako Udalak, Lahar elkargoaren bidez. Mugitzeko ezintasuna dutenak edo elbarriak mugitzeko azalpenak Aimar Maiz wrote a new post, BECera joateko autobusa antolatu dute Zaldibian, on the site Goierriko Hitza 39 minutes ago


Batua Baionan sortu zen –\nNor ginen: EAJtik Jesus Solaun eta Telesforo Monzon, ETAtik Eneko Irigarai eta Txillardegi, Enbatatik ni neu, gainera euskal liturgian ari ziren hiru apez franko gazteak: Andiazabal urruñarra, Jean Hiriart Urruty hazpandarra eta Roger Idiart azkaindarra.\nArantzazu, baiona, batua, Batua Baionan sortu zen, Euskaltzaindia, euskara, historia, Txillardegi\n5 pentsamendu “Batua Baionan sortu zen”-ri buruz\nJosu Lavin 2018-11-20 12:06\nJean Louis preciatua,\nBucaera aldera aiphatzen duçun Leiçarraga (eta bere lagunçaile taldea) içan cen euscara’ lehenengo aldiz batu çuena.\nÇu minçatzen çaren batua’ bigarren batua da.\nNi naiz euscara batuaren aurka euscara batu ederrean minçatzen ikussi cenuen guiçona. Bi aldiz bederen aiphatzen nauçu nire icenaz ahanciric edo.\nNeu eguiatan bethi içan naiz euscara batuaren aldeco.\nJuan Inazio Hartsuaga 2018-11-20 14:52\nNoiz ikusiko dugu, Euskaltzaindiak Txillardegiri zor dion aitortza? Euskara batuaren 100. urtemugaren zain egon beharko gara? Euskaraldia dela-eta sortzen ari den hizkuntzaren inguruko batasun giroa ez al da ba, horretarako aproposa?\nJosu Lavin 2018-11-20 17:28\nMilla esquer, Jean-Louis, privatuqui idatzi derautaçun meçu amulsuaren gatic.\nHan Txon 2018-11-20 19:59\n“1968ko udan, Koldo Mitxelenak Baionako dosiera bere gain hartu zuen, eta Txillardegiren lana Euskaltzaindiari onartuarazi… Hots TXILLARDEGI euskara batuaren AITA badugu, MITXELENA euskara batuaren AITA PONTEKOA eta gozaita dugu: arartekari horren beharra bazen atsulutoki jeltzaleen artean bereziki onartuarazteko, aurkako gehixenen lasaitzeko bederen; bere sonari esker lortu zuen, estimu handitan baitzegoen, batetik gudari ohi bezala, bestetik hizkuntzalari jakintsu bezala. BAKOITZARI BEREA”.\nMemoria motzeko JELtzale batzuei gogorarazi beharko litzaiekeen datua.\nAmonamantangorri 2018-11-21 01:24\nEsan behar da orain gutxi arte euskararen batasunaz mintzatzean Arantzazuko Biltzarra aipatu eta goraipatu izan zela, Baionako lehen hatsarre ezinbestekoa ahaztuta. Niri bederen halaxe irakatsi baitzidaten…\nHistoriaren ezagutzaren mesedetan (bo, nire kasuan ere bada atsegin morbosorako jaidura bat), hurrengo urratsa izanen litzateke jakitera ematea nola iritsi ziren erabaki haietara Baionako partaideak: nork gidatu zituen bilerak (Txilardegik? Nola?), non egon ziren adostasun errazenak eta non eztabaida gogorrenak… Hori guztia kontatu gabe dago oraindik.


Inmigrazioa - Giza eskubideak\nXIX. mendetik 1970eko hamarkadara arte, beste eskualde batzuetatik iritsitako etorkinen ondorioz, biztanle kopurua etengabe hazi zen, gerra zibilaren garaian izan ezik. Handik aurrera, 80ko hamarkadako industria-krisian egindako industria-birmoldaketen eta jaiotza- eta ugalkortasun-tasen gainbeheraren eraginez EAEko demografia murriztu eta hazkunde negatiboa jasaten hasi zen. Gainera, azken urteotan, itzulerako migrazio mugimenduak gero eta ugariagoak dira, erretiroa hartutako migratzaile asko jaioterrietara itzultzen ari direlako. EINren 2007ko erroldaren arabera, Euskal autonomia Erkidegoko biztanleen % 4,6 atzerritarra da. Espainiako estatuko ehunekorik txikienetakoa da, eta batez bestekoaren (% 10en) azpitik dago. 2000. urtetik aurrera etorkinen kopurua nabari handitzen joan da. Izan ere, 1998.urtean 2.700 etorkin egotetik 2008an 25.200 baino gehiago izatera pasatu direla frogatu da ikerketa eta diagnosi bat egin ostean (Bilboko udala, EHU-UPV, 2008). Esan beharra dago EAEn denborarekin, atzerritarren egoera legala aldatzen joan dela. Izan ere, 2011an 5 atzerritarretatik 4k “paperak” zituzten eta egoitza iraunkorra dituzten atzerritarren kopurua handitzen doa. Honekin lotuta, jakinekoa da ere 2011. Urtean 53.293 atzerritar zeudela Gizarte Segurantzan izendaturik.\nEtorkinak hona etortzen direnean hiru egoera legal pairatu ditzakete: nazionalizatuak, irregularrak eta erregularrak. Nazionalizatua, herrialde jakin batean jaiotzeagatik edo herrialde horrek ezarritako baldintzak betetzeagatik pertsona batek lortzen duen egoera legala da. Honi esker nazionalizatua, herrialde horretako eskubide zein betebehar guztiak ditu. Edozein atzerritar, Espainiar nazionalitatea lortu ahal izateko bete behar duen lehenengo baldintza atzerritar erregularra izatea izango da. Hala ere, salbuespen batzuk daude:\n- Babestu politikoak: 5 urtez bizi behar izan dute Espainian.\n- Latinoamerikakoak, Andorrakoak, Filipinetakoak, Ekuatore Gineakoak, Portugalekoak eta sefardiak: 2 urtez bizi behar izan dute Espainian.\n- Espainiako lurraldean jaiotakoak edo espainiar batekin ezkondutakoak: urtebetez bizi behar izan dute Espainian.\n- Espainiatik kanpo jaio baina jatorriz espainiar izandako aita edo ama dutenak: urtebetez bizi behar izan dute Espainian.\n- Ondoz ondoko bi urtez Espainiako herritar edo\nerakunde baten legezko babes, zaintza edo harrerapean egon direnak, baita eskaeraren unean egoera horretan jarraituz gero ere: urtebetez bizi behar izan dute Espainian.\n- Espainiar herritarren alargunak, ezkontidea hil zen unean legezko edo egitatezko banantzerik egon ezean: urtebetez bizi behar izan dute Espainian.\nErregularrak, Immigrante legalak erregistro ziurtagiria edo bizileku baimena egunean dituzten kanpotarrak dira. Immigrazioaren behatokiaren, poliziaren eta beste talde batzuen arabera, gaur egun (2012) espainiar estatuan 4.192.835 etorkin legal daude. Immigrante legalen artean babestu politikoak, jaioterriratuak...aurki daitezke. Pertsona batek beste herrialde batera lekualdatzerakoan, helmuga horrek ezartzen dituen dokumentazio legala betetzen ez denean. Adibidez, bi hilabetetako iraunkortasun baimenarekin datozen immigranteak, epealdi hau behin bukatzean, hemen geratzea erabakitzen dutenek, immigrante irregularrak izatera pasatzen dira.\nIrregularren egoera Espainian eta Euskadin. Baimen aldiko egoitza eta berritze baimena: Aldiko egoitza/erresidentzia Españan 90 egun 5 urte artean egoteko baimentzen duen egoera da. 5 urte edo gutxiagoko epea baldin bada, hau luzatzeko eskaera egin daiteke baldin eta horren zergatiak ematen badituzu.\n- Erresidentzia epea luzatzen bada 2 urteko periodoetan egingo da eta berriro eskatzen badu beste bi urte berrituko diote.\n- Atzerritarrak baimena berritzeko asmorik badu, aurreko erresidentzia epea bukatu baino hiru hilabete arinago egin beharko du eskakizuna. Atzerritarren erresidentzia baimentzeko beharrezkoa da emigratu nahi den lurraldean aurrekaripenalik ez izatea.\nEpe luzerako egoitza baimena: Erreselentzia iraunkorra izateko, bost urte egon behar izan du aldi baterako erresidentziarekin. Gainera, behin erresidentzia iraunkorra eskuratzean bost urte igaro eta berritu beharko da. Lan egiteko baimena erresidentziarekin batera lortzen/ematen da.\nImmigranteek zer egin dezakete paperak ukatzen zaizkienean? Honen barnean, aipatzekoa da egoera hau pairatzen dituzten atzerritar askok, Espainian paperik gabe gelditzea erabakitzen dutela, euren jatorrizko herrialdeetara ez bueltatzeko. Kasu honetan, bi aukera desberdin agertzen dira:\n- Adminiztrazio bailiabide bat aurkeztea eta orduan honen ebazpena itxarotea.\n- Erreklamazioak egiteko epea pasa bada, aukerarik hoberena ''finkatze sozialaren'' edo ''finkatze laboralaren'' bidez txartela lortzea da.\nFinkatzea lortzearen bidez erresidentzia lortu ez dutenentzat aukera egokia da. Tramite honen bidez, horietako askok paperak lortuko dituzte. Horretarako, Espainian denboraldi luzean zehar bizi behar izan dira; Honekin batera, Espainiara etortzen diren hainbat atzerritar bisa izaten dute baina bisa balioa galdu egin du. Kasu horietan ere finkatze laborala eta soziala erabiltzen dira. Finkatzea edo sustraitzea legal bezala ezer egin ez dezaketen atzerritarrentzat bideratuta dago, modu honetan, legal bezala jardutea eskaintzen zaie.\nHiru finkatze desberdin bereizten dira: Soziala, Laborala eta Familiarra. Finkatze soziala: Paperik gabeko immigrante bat Espainan bizitzen hiru urte emanez gero, Bizileku txartela eta hasierako lanbidea, bide honetatik eskatu ahal ditu. Horretarako, honako hauek betetzea ezinbestekoa da:\n1- Erroldatze-orria aurkeztea (Espainian bizitzen hiru urte egon zarela frogatu ahal izateko)\n2- Norbaitek immigrantea kontratatzeko interesa adieraztea, bai enpresa batek, bai familia batek...\nFinkatze laborala: Honako finkatze hau ematen da immigrantea Espainan bizitzen bi urte gutxienez, eman dituenean eta gainera enpresa edo norbaiten zerbitzura modu ilegal batean lan egin dutenean. Horrelako kasuetan, Bizileku eta Lanerako baimena lortuko dute, bi baldintza hauek betetzean:\n1- Erroldatze-orria aurkeztea (Espainian bizitzen bi urte egon zarela frogatu ahal izateko)\n2- Immigrantea modu ilegalean lan egiten egon dela frogatzeko gai bada.\nFinkatze familiarra:Kasu honetan tramitatu daiteke, gurasoetako bat, ama edo aita Espainiakoak izan zirela momentu batean, baina nazionalitatea galdu zutela. Hau da, honelako erresidentzia eta lan txartela hau lortzeko honelako ezaugarriak bete behar dira:\n- Zure ama edo aita, Espainiarrak izan behar dira.\n- Gurasoek nazionalitatea galdu izana iraganean.\nBaina salbuespen batzuk aurki ditzakegu:\n- Konfiantzazko lanak egiteko kontratatu direnean.\n- Espainian bizi den atzerritar baten seme-alaba izatea.\n- Produktu inportatuekin lan egiten duten atzerritarrak.\n- Espainiar nazionalitateko familia izatea bere kargutan.\n- Jatorri Espainiarra duten pertsonen seme-alaba edo iloba izatea.\n- Beste hainbat kausengatik erresidentzia txartela jaso zuten atzerritarrek.\nModu honetan, EAEan bizi diren atzerritarrak egoera latzak jasan izaten dituzte. GEAUn agertzen den 13 atala ez dute eskubidetzat, izan ere, herri honetan pertsona legalak izateko berebiziko bidea egin behar da. 13. Atala zera dio: Pertsona orok du joan eta etorri aske ibiltzeko eskubidea eta Estatu baten lurraldean bizilekua aukeratzekoa. Pertsona orok du edozein herrialdetatik alde egiteko eskubidea, baita norberetik ere, eta norbere herrialdera itzultzekoa.\nEskubide hau ez da bermatzen. Izan ere, zailtasun asko daudelako migrazio mugimenduetan. Ez dago libre ibiltzeko aukerarik, izan ere, Marokotik kamioi baten azpian etorri diren pertsonek adibidez, ezin dira haien herrialdeetara bueltatu, ona berriro etortzeko planarekin. Oso egoera prekarioetan daude asko eta badira beraien herrialdetara bueltatu behar izan diren pertsonak. Orain dela urte batzuk legearen aldatzearekin, atzerritarren hitzean zegoen berriro etortzen diren herrira bueltatzeko erabakia. Ezin dut ulertu pertsona ilegalak identifikatzea.\nZuek zer uste duzue? Zelan ikusten duzue urratutako 13. atal hau?\nfrantzisko inmigrazioa san


BAT 100 - 2016 (3) Euskararen bilakaera soziolinguistikoa (1681-2011) (II) | Soziolinguistika Klusterra\nAtarikoa » Proiektuak » EZAGUTZAREN KUDEAKETA » BAT Soziolinguistika Aldizkaria » Azken zenbakiak » BAT 100 - 2016 (3) Euskararen bilakaera soziolinguistikoa (1681-2011) (II)\nBAT 100 - 2016 (3) Euskararen bilakaera soziolinguistikoa (1681-2011) (II)\nEuskararen bilakaera soziolinguistikoa (1981-2011)\nBAT 100 2016 (3)\nLaburpena: Kontzeptu nagusiak, metodologiazko aukerak eta terminologiazko hautuak zehaztu dira ekarpenaren hasieran. Eskueran ditugun datu demolinguistikoak (V. inkesta, kale-neurketa) kontuan izanik jendearen 2011ko mintzajarduna eta mintzajardun horren 1991tik 2011rako bilakaera hizkuntza-soziologiaren argitan ulertzeko saioa egin da. Perspektiba espazialari dagokionez Euskal herri osoa, hiru esparru geoadministratibo eta, horien barruan, bederatzi lurralde-eremu bereizi dira. Espazio soziofuntzionalari dagokionez jardungune nagusietan (zenbait rol-harremanetan) ageri den aldakortasuna ere berariaz zehaztu da, analisi horri adin-tarteen ikuspegia erantsiz. V. inkestaren emaitzak gogoan izanik jendeak nagusiki euskaraz egiten duen (E4), bietara berdintsu (E3) ala bien baturaz (ET= E4 + E3) argitu da bertan, analisi horiek kale-neurketaren ondorio argienez aberastuz. Arnasguneen definizio-saioa egin da gero, oraingo egoera eta azken urteotako bilakaera-zantzuak zehaztuz: arnasgune beteak eta erasanak bereizi dira batetik; euskarazko E4, E3 edo ET jardunak lurraldeka, jardunguneko eta adin-piramidean ageri dituen atzera-aurrerak (mintzaldaketa, indarberritzea) esplikatzen lagundu dezaketen elementuak zehaztu dira gaingiroki, bestetik. Mundu zabaleko osasun-neurpideak kontuan hartuz, eta hemengo egoera gogoan izanik, hizkuntza-soziologiaren kontzeptu nagusietan ainarrituriko EODA aplikazioa prestatu da. Hiru atal nagusi (G, J, U) eta hamalau osasun-maila ditu EODA horrek. Beste atalak ondo kontuan hartzen baditu ere, J atalean du EODAk muingune-barizentroa: hots, eguneroko jardun arruntak eta belaunez belauneko jarraipen-kateak gure artean ageri duen aldakortasun-espektro zabalean.\nAurrera begirako erronka nagusiak, eta erronka horiei egoki erantzuteko zenbait proposamen, eskaintzen da azkenik: a) Eskolaz kanpoko erabilera ardatz izango duen lehentasun-eskema eratzea: “lehenik ikasi, gero egin” ordez “eginez ikasi”; b) konpartimentazio soziofuntzional iraunkor (diglosia) berria sortzea; c) BZ5, BZ6a eta BZ6b osasun-mailako arnasguneei lehentasun argia aitortzea hitzez eta, bereziki, egitez; d) (BZ-6c) mailako ingurumenak (BZ-6b) mailara itzultzen saiatzea; e) erdara (arras) nagusi den (BZ-6d) eta (BZ-6e) lekuetan (tartean hiriburu gehienetan) euskarazko harreman-sareak eta hiztun-taldeak (berr)eskuratzea, berariazko hizkuntza-plangintzaren ondoan bide batezko euskalgintza sortuz eta zabalduz; f) horretarako guztirako, orain arte bezain funtsezkoa izango da beti hiritarren gogo-nahia. Hori ez da, ordea, aski: gogoaz eta borondate zabalaz gainera, gizarte-onarpen zabaleko euskalgintza koherentea eraikitzen asmatu behar da. Lekuan lekuko ahalmen-beharrak aintzakotzat hartuz, belaunez belauneko jarraipena ardatz izango duen paradigma diseinatu, luze-zabal adostu eta aplikatzea eskatzen du horrek. Herri-agintarien funtsezko eginkizunari itzal egin gabe hautapen alternatiboen zernolakoak eta argi-itzalak neurtzen eta lehentasun-bideak formulatzen jakitea. Luzera begirako jarraitasunez eta talde-giroan jardungo duen buru-langile taldea behar da, besteak beste, argitze- eta diseinu-lan horretarako. Erabat horretan zentratuko den aztergunea, ahuldutako hizkuntza indarberritzeko gogoeta-etxea, ezinbesteko baliabidea du euskalgintza zuhur orok.\nHitz gakoak: Euskarazko jarduna, euskal hiztuna, mintzajarduna, mintzaldaketa, hiztun-taldea\n“Mintzajardunaren azken urteotako bilakaera. Aurrera begirako erronkak”. Mikel Zalbideren txostenari iruzkinak\nOlatz Altua Zumeta\nLaburpena: Mikel zalbidek egindako lan sakonari buruz arituko naiz, gehigarri gisako honetan. Txosten mardula ekarri digu mikelek, bikain josia eta erreferentzia ugariz hornitua. Neure ekarpenean sei hari muturri helduko diet, nagusiki: 1.- euskal hiztunaren definizioari. Zer da “euskal hiztuna, eta zer ez” 2.- erabilera aitortua eta kale-neurketaren erabileraren alderaketari, 3.- erabilera indizea lortzeko galderari, 4.- analisi geoterritorialari, 5.- eraginkortasun-indizeari, eta, 6.- euskal hiztunen ezaugarri eta joera batzuei\nHitz gakoak: euskal hiztuna, kale-neurketa, erabilera-indizea, analisi geoterritoriala, adin-tarteak, solas-taldeak.\nMintzajardunaren azken urteotako bilakaera. Mikel Zalbideren testuaren inguruko hausnarketa marjinalak\nLaburpena: Mikel Zalbide, Fishman abiapuntu hartuta, euskara indarberritzeko language planning huts bat ez dela nahikoa eta social planning-aren alde agertzen da. Beraz, jendartea helburu, soziolinguistika eta hizkuntzalaritzaz gain, soziologia ere behar da. Soziologiak, besteak beste, euskarari nola lagundu edo oztopatu diezaioketen aztertzeko, klase eta azpiklase sozialen hizkuntz-praktiken analisia ezinbestekoa du. Euskarak gizarte mugak ditu, mugak horiek bere geroa baldintzatuko dute eta zailtasunak leuntzeko eta arintzeko diagnosi egoki eta zientifikoa, neurri aproposak eta lidergo partekatua –instituzionala batik bat eta gizarte-ordezkariena- behar ditu. Euskararen gero emankorra ez da arrazoidun eta okertuen arteko liskarretan oinarrituko, ezta hautu ideologiko hutsetan . Zientzia eta borondatea behar dira. Zientzia asko.\nHitz gakoak: Gesselschaft,klaseak, mugak, praktikak, social planning.\n“Mintzajardunaren azken urteotako bilakaera. Aurrera begirako erronkak”. Mikel Zalbideren Txostenarei iruzkina\nLaburpena: “Mintzajardunaren azken urteotako bilakaera. Aurrera begirako erronkak” artikuluaren irakurketa kritikoa egiten du Lionel Jolyk. M. Zalbideren artikuluaren estruktura eta oinarri teoriko-metodologikoak aztertuz, azken 20 urteetan euskararen erabilerak izan duen bilakaerari buruzko irakurketa egiten du autoreak. Artikuluaren bukaeran etorkizuneko erronkak eta EHko egoera soziolinguistikoa aztertzean kontuan hartu behar diren ezaugarriak aipatzen ditu Lionel Jolyk.\nHitz gakoak: Soziolinguistika, euskararen erabilera, Mikel Zalbide, Arnasguneak, erabileraren aldagaiak.\n‹ BAT 101 - 2016 (4) Unibertsitatearen erantzukizuna gora BAT 99 - 2016 (2) Euskararen bilakaera soziolinguistikoa (1981-2011) ›


EuskaraPlanak | Allartean\nEtiketaren artxiboa: EuskaraPlanak\narazo gaiztoak (wicked problem)\n2018-06-17 -n allartean-kargitaratuta\nPolitika publikoei buruzko literaturan arazo gaiztoak terminoa erabili izan da irtenbide erraza ez duten arazo konplexuak eta multidimentsionalak izendatzeko. Ingelesez wicked problem deitu izan dira, eta gaztelaniaz problemas malditos. Izan ere, arazo gaiztoek kausalitate harreman ugari biltzen dituzte beren baitan, eta ez daude beti ondo mugatuak. Zaila da bereiztea arazoa arazo ote den edo beste zerbaiten sintoma besterik ez (besterik ez??!!!)\nJoan Subirats irakasleak oso azalpen interesgarria egiten du hemen: https://labur.eus/GFsyU\nEsan izan digute behar-beharrezkoa dela egoeraren diagnostiko ona eta zehatza izatea. Ona da, bai; baina batzuetan akatsa da pentsatzea lehen-lehenik arazoa ondo definitu behar dugula eta gero erantzuna bilatu. Sarritan ez baitago erabateko erantzunik. Agian arazoa gaizki planteatzen ari gara. Arazoari ekin aurretik, arazoa ulertu nahi dugu; eta ez da hori bidea: arazoari ekin behar diogu, arazoa ulertzera iristeko. Logika positibistatik urruntzea da kontua; “arazo bat, irtenbide bat” binomioaren ilusio faltsuari uko egitea. Arazora hurbildu, ikusi, ekin, prototipatu, probatu, ebaluatu, egokitu, doitu, berriro probatu, irtenbide bat baztertu eta hurrengoari ekin, aztertu… Prozesu iteratiboa da: beta mugagabea.\nHizkuntza indarberritzeaz ari garela, ez zait arazo bakar bat ere okurritzen, arazo gaiztoen sail horretan sartuko ez nukeenik. Eta —aitortu behar dut— mina egiten dit etengabe programa “enkapsulatuak” eta “prefabrikatuak” probatzen tematzen garenean: produktuak dira eta ez prozesuak, irtenbide “azkarrak” baina ez-eraginkorrak…\nAgian desazelerazioa da kontua: industriaren logikatik artisautzaren logikara itzultzea; ikerketa-ekintza, berrikuntza, diseinu-pentsamendua… Edo, agian ez. Nik zer dakit!\nKategoriak Sailkatu gabea\t| Etiketak ArazoGaiztoak, artisautza, EuskaraPlanak\t| Utzi erantzuna\nZergatik gure proiektuak berritu?\n2016-04-26 -n allartean-kargitaratuta\nProgramak ezagutzen ditut 10 urte iraun dutenak, funtsezko aldaketarik gabe. Eta oraindik ere badute bere arrakastatxoa: hala edo nola funtzionatzen dute.\nSeme-alaben ikastolako irakasle batek halaxe aipatzen du sarri: “funtzionatzen badu, zertarako aldatu?” Inoiz ez dut erantzuteko betarik hartu, baina egunen batean animatuko naiz.\nEz da ona etengabe berritasunen atzetik ibiltzea. Hori ere egia da. Nobedadea moda bihurtzen denean, kontsumoaren legeen atzaparretan erortzen gara: moda-modako tendentziak gurera ekarri, eta programa berria “diseinatu”. Berrikuntza, halakoetan, alferrikakoa bihurtzen da: dena berritu, dena berdin jarraitzeko.\nEnpresaren munduan, hala ere, badakite negozioak etengabe mugimenduan egon behar direla. Etengabeko hobekuntzaren kontzeptua asmatu dute, dena kontrolatzeko obsesio dosi handi batekin bada ere: “Neurtu behar da. Neurtzen ez dena ezin da hobetu. Eta hobetzen ez bada, lehenago ala beranduago txarrera egingo du”.\nProgramak ezagutzen ditut 15 urte iraun dutenak; baina, noiz edo noiz, ukituren bat edo beste behar izan dute. Tarteka orden apur bat jarri behar izan da: berrantolatu, bizirik jarraitzeko.\nNaturan eta unibertsoan dagoen kaos eta desorden mailari entropia deritzo. Entropia etengabe handitzen da. Termodinamikaren bigarren printzipioa da: desordena da unibertsoaren legea, sistema guztiak desordenerako joera dute. Kaosa da berezko tendentzia. Gure proiektuekin ere gauza bera gertatu ohi da: dena txukun-txukun antolatu, baina desordena nagusitzen da etengabe. Gelditu, aztertu eta berriztatu beharra dago aldioro.\nProgramak ezagutzen ditut 20 urte iraun dutenak; baina, uneren batean, goitik behera berrikusi eta berritu behar izan dira.\nProiektuak izaki bizidunen modukoak dira: jaio, elikatu, hazi, ugaldu… eta —tarte horretan inork berritzen ez baditu— hil egiten dira.\nA priori ez dugu uste gure proiektuek iraungitze-datarik dutenik. Ez dugu programen obsoleszentzia programatuan sinisten. Baina argi dugu ezinbestekoa dela berrikuntzaren klabeak gurera ekartzea.\nKategoriak Sailkatu gabea\t| Etiketak Berrikuntza, EuskaraPlanak\t| Erantzun 1